
(Çfaqja bëhet në Korint përpara shtëpisë së Jasonit) 





AT I. 
SKEN” E PARË 
MËNDESHA 
( Mëndesha-Pedagogu ') 


Ahi të mos kish vajtur anija Argo 

në dhe të Kolkidës, duke flytyruar 
përmes Semplegadve, gurëve të kaltërël 
Ahl 'Të mos ishte prerë me sëpatë pisha 
e të mos kish rënë në pyll të Peljon-iti 
Sikur dhe lopatat mos t'i kishin marrë 
në duart e tyre burra të pa shoq 
q'ishin porositur nga mbreti Pelia 

të venë të marrin bashkën gjithë arl 

Se kështu Medea, zonja im'e madhe, 
nuk do Kishte shkuar në kullat e Jolkës 
duke u-verbuar nga një dashuri, 
dashuri që kishte shtënë m'Jasonin: 





1) Pedagogë quheshin ata që shoqëronin fëmijët e 
patronit, duke i shpënë në shkollë ose në Sana e gjim 


nastikës, 





as nuk do t'i bindte vajzat e Peliut 
që të vrisnin atin dhe të rrinte sot 
këtu në Korint bashkë me të shoqin, 
bashkë me fëmijët, ish e dashur tepër 
nga gjithë banorët e kësaj toke, 

ku erdhi Medea, mbasi la atdheun, 
shkonte me Jasonin jetë të gëzuar: 

se me të vërtetë është gas i madh 

të mos kenë grindje gruaja me burrin: 
po tani të gjithë i u bën” armiq 

dhe ata akoma q'i kish më të dashur: 
Jasoni vetë po i tradhëton, 

tradhëton të shoqen, tradhëton fëmijët, 
bën krushqi e lidhet me shtëpine mbretit, 
që të marrë grua bijën e Kreonit, 
mbretit të këtushmë. 

Medea e mjerë krejt e poshtëruar 

i bën thirrje kesës q'i dha Jasoni, 

kur shtrënguan duart ajo edhe Ky: 
perënditë vetë i fton dëshmimtarë, 

se si Jasoni e çpërblen të shoqen. 
Shtrirë ri e shkreta, gjë në gojë, s'vë, 
helmi, hidhërimi shpirtin ja plakosnë, 
or'e çast nga sytë lote derdh, lëshon 

që kur i dha shkelmin burr”'i saj Jasoni: 
syt'e saja kurrë nuk i ngre përpjetë 

po i mban gjithmonë poshtë e për dhe: 
i dëgjon këshillat që i japin miqtë 

mu si valë deti ose si një shkëmb: ') 
kur ngre nonjëherë qafën saj të bardhë, 
qan e vetëmuar për atin e dashur, 

qan e për atdhenë, për shtëpin” saj, 
që i la dhe iku si një tradhëtare 

edhe erdhi bashkë me këtë njeri, 

që e ka çnderuar, q'e ka poshtëruar. 
Nga fatkeqësia po mëson e shkreta 





1) Shkëmbi tregon shpirtin e paepur të Medesë, 


kurse vala e detit stuhin” e brëndëshme, q'i kanë kallur 
Pasionet e shpirtit të saj. 


se sa gjë e madhe është të braktisesh 
edhe të rrish larg tokës prindërore. 

I urren fëmijët, aq sa kur i sheh, 

as një lloj gëzimi nuk u ndjen në shpirt. 
Ja përse kam frikë se mos ka ndërmënd, 
të bëjë nonjë punë të papritur. 

Ka një shpirt kjo grua krenar për së tepri, 
një shpirt që s'duron vuajtje, mjerime: 

e kam njojtur mirë dhe prandaj tmerohem 
(se mos ngulë thellë në mëlçi të saj 
shpatën fort të mprehtë, duke hyrë fshehur 
në dhomën ku ka shtratn” e nusërisë 

Ose mos e vrasë mbretin dhe të shoqin 

e pastaj të bëjë nonjë më të keqe.) 

Ësht' vërtet e tmershme: dhe ay njeri 

që kërkon të matet si armik me 'të, 

lehtë nuk do dalë mundës e fitues. 

Po ja djemt” e saj të lodhur nga lodrat, 
për këtu po nisen: s'kuptojnë të shkretët 
asnjë nga të zezat që pëson e ëma. 

Sepse një të riu s'i pëlqen trishtimi. 


PEDAGOGU 


Ti që je e vjetër në këtë shtëpi 

edhe zonjës sime i ke sjellë shërbime, 

pse po rri në portat vetëm e pa shoqe 
dhe me vetë-veten po vajton, po qan” 

Si duron Medea të rrijë larg teje2 


MËNDESHA 


Pedagog i vjetër i djemve t'Jasonitl 

Për gjithë shërbyesit që janë besnikë, 
çdo ndodhi e keqe q'i ngjet zotit tyre, 
është një goditje q'i prek dhe ata. 

Unë ndjej në zemër dhembje aq të thellë, 
sa që kjo më shtyri të vrapoj këtu 


T 





e të çpall përpara dheut edhe gjelit 
fatin e mjerimet e së madhes zonjë. 


PEDAGOGU 


Vajin kjo e mjerë s'e pushon akoma” 


MËNDESHA 
Je mu si një foshnje. Sa zili të kami 


Vuajtjet e saja janë në fillim, 
bile s'kan” arritur as në mes akomal 


PEDAGOGU 


Sa e marrë grua 
— në se për tim zotin mund ta thom këtë. 
që nuk di ç'të liga do të vijnë pasi 


MËNDESHA 


O plak, ç'po ngjet vallë2 Thuajmë, të lutem. 


PEDAGOGU 


Gjë prej gjëje s'ka: 
bile jam penduar dhe për sa të thashë. 


MËNDESHA 
Mos, për kokën tënde, mos ja fsheh një 
shoku 
Se, po qe nevojë, as kujt s'ia them. 

PEDAGOGU 


Kur kalova afër vëndit ku po rrinë 

pleatë për të lojtur tavllë mbi dërrasën 
rreth e rrotull ujit plot hir të Pirenes, 
veshi më dëgjoi fjalët që tha dikush 

— ndonse unë bënja sikur nuk dëgjonja — 
se Kreoni, mbreti, që sundon këtu, 

ka ndërmënt t'i nxjerrë jashtë nga Korinti 
të dy këta djema bashkë dhe me nënën: 
nuk e di në fjala është e vërtetë, 

po unë do deshnja të dalë e rreme. 


MËNDESHA 

Po Jasoni vetë a do të durojë 

ta pësojnë djemtë, si do që ka grindje 

me nënën e tyre” 

PEDAGOGU 

Far'e fis'i vjetër ja lëshoi vëndin 

fisit më të riut: ja pra pse Jasoni 

nukë ndjen në zemër asnjë dashuri 

për ata që janë brenda në shtëpi. 
MËNDESHA 

Po qe se do shtojmë fatkeqsi të rea, 

pa u-sosur edhe ato më të vjetrat, 

të të thom, për besë, sharruam, mbaruam. 


PEDAGOGU 


Po ti hesht, mos folë: se s'ka ardhur koha 
t'i mësojë zonja. 





MËNDESHA 


O djem, a dëgjoni ç'atë kini patur” 
S'uroj që të vdesë, se është im zot, 
po provohet sheshit, se ky sillet keq 
me ata q'i pati dikur fort të dashur, 


PEDAGOGU 


E kush nga njerëzia s'është i këtillë” 
Tani e kuptove se çdo rob këtu 

veten do më shumë, se sa nonjë tjetër” 
Si s'të mbushet mëndja 

kur shikon se ati nuk i do të tijtë, 

vetëm pse ka dashur të marrë grua tjetër” 


MËNDESHA 


Hyni o fëmijë, hyni në shtëpi, 

do jetë më mirë që të jini brënda. 

Ti pra sa të mundësh, mbaji këta veç, 
shih mos i afrohen nënës së helmuar. 
Se këtë e pashë, ca kohë më parë 

që po i vështronte me një sy të egër, 
një sy si të demit, që rrëfente sheshit 
se diçka të keqe ka ndërmënt t'u bëjë, 
e di shumë mirë, se inat'i saj 

nukë do të shuhet, para se të çfryjë 

mi kurris të dikujt. Po, o Zot, e nxjerrtë 
mi kurris t'armiqve, jo m'atë të miqve. 
(dëgjohet zëri i Medesë brënda në pallat) 


MEDEA 


Oh un”'e mjeral 

E varfra unël 

Më mbytën dhëmbjeti 
Medeti Medeti 

Sa do të deshnja 

të vdes menj'herët 

MËNDESHA 


Ja, fëmij të dashur, 
ja frika që patal 
Zemra e nënës 

po turbullohet, 
inat i madh 

e ka pushtuar. 
Ecni me vrap 
brenda në dhomë: 
rrini aty 

larg syrit saj: 

mos u afroni, 

po ruhi mirë 

prej shpirtit saj, 
shpirtit të egër: 
qëndroni larg 
zemrës së saj 

pa dhëmçvuri. 
Shkoni me vrap, 
shpejt hyni brenda. 
Duket që në krye 
se kjo re rënkimesh 
që po nerihet lart, 
do të kthehet shpejt 
në një zëmërim 

e në një tërbim 

më të madh akoma. 
Vallë çdo bëjë 
shpirti i saj 

shpirti krenar, 

i pa mëshirë, 

kur do kafshohet 
nga të këqiat” 


MEDEA 


Medeti Medeti 
Hoqa e shkreta, ah sa kam vuajturi 

Jam për të qarë, për të vajtuar. 
Ju, or fëmijë të mallëkuar 

bij të një nëne fort të urrejtur 
vdekshi, u shofshi bashkë me atin, 
pluhur u bëftë gjithë shtëpial 


MËNDESHA 


E mjera unë, e zeza unël 
Ç'iaj të kanë djemtë, 
se ra në mëkatë 

i ati i tyre2 

Përse i urren2 

Ah fëmijë, ahl 
Trëmbem e tmerohem 
mos pësoni gjël 
Mbretërit vërtet 
kanë ca dëshira 

që janë të tmershme: 
këta gjithënjë 

duan t'urdhërojnë 

jo të urdhërohen 
dhe mezi i zbutin 
inatet e tyre. 

Po është më mirë 

të jetosh ashtu 

si të gjithë shokët 
dhe të kesh me ta 

të drejta të njejta. 
Sa për mua dua 

të rroj e të plakem 
me kamje të vogël, 
po të siguruar, 
Sepse rruge mesme 
në pun”e jetesës 

veç enrit të mirë, 

u sjell e dobi 
njerësve q'e ndjekin 

në jetën e tyre. 
Kurse krejt përkundër: 
ajo që kalon 

çdo kufi e masë, 
nukë mund të sjellë 
asnjë lloj dobie: 

po dhe më të zeza, 
gazep më i madh, 

i mbulon shtëpitë, 
kur e zë inati 

nonjë nga demonët. 


SKEN'E DYTË 


(Hyn Kori) 


KORI 
(Pro ode) 


Kam dëgjuar zërin, 
i dëgjova klithmat 
e së mjerës zonjë, 
gruas nga Kolkida, 
q'edhe nukë mund 
qetësi të gjejë. 

Ti, plakë, folë: 

unë dëgjova 

vaj, ulërime 

në pallat brënda 
që ka dy porta. 
Besa, s'ndjej gas, 
o zonjë ime, 

për gjithë dhëmbjet 
q'heq kjo shtëpi, 
sepse e dua, 

sepse më dhëmbet. 

MEËNDESHA 


Po kjo shtëpi 

nuk është më: 
u-prish, mbaroi. 

Ay tani mban 
shtrete mbretërore, 
ndërsa në dhomë 
zonja e madhe 
tretet e mjera 

mu si qiri 

dhe asnjë mik 

nuk mund me fjalë 
ta ngushullojë 


MEDEA 


Ohi Flaka e gjellit 

rëntë mi mua, mi kryet timi 
Jeta për mua çgëzim do ketë” 
Medeti Medeti Mortja i dhëntë 
fund jetës sime, jetës së zezël 


KORI 


Strofë 


Dëgjon, o Zeus, 0 Tok” 0 Djell, 
si qan kjo grua, kjo grua fatkeqe” 
Pse, moj e marrë, pse dëshërove 
një shtrat që s'ishte për t'u afruar” 
Vdekjen ti vetë mos e kërko, 
se kjo së shpejti ka për të ardhur. 
Në u-martoftë sërish yt shoq, 
s'duhet të nxehesh kundër atij 
se do t'ia marrë hakun Zeusi, 
mos pra u tret duke vajtuar 

për shtratin q'humbe. 

MEDEA 


O Zeus i madhi 
Temid'e nderuari 
Shihni se çpo heq, 
që kur mora burrë 
një të mallëkuar, 
me të cilin bashkë 
bëmë be të madhi 
I pafsha të dy, 
këtë e të shoqen, 
hi, pluhur të bëhen 
bashkë me pallatet 
Se këta të parët 
me guxim të madh 
nisnë kundër meje 
nga padrejtësirat. 
O at'o qytet, 

që ju lash”e ika, 
krejt pa pikë turpi, 
pasi më përpara 
vrava tim vëllal 


MËNDESHA 


A dëgjoni çthotë 
dhe si e thërret 
Temiden që mpron 
që dëgjon ç'do lutje, 
si edhe Zeusin 
ruajtësin e beve2 
Nuk mund, s'ka se si 
t'i dalë inati 

e të zbutet zonja 
me një ngushëllim, 
ngushëllim të vogël. 

Antistrolë 


KORI 


Si nukë vjen 
këtu tek ne 

që të dëgjojë 
bisedat tona, 

se këto mbase 
do t'ia zbutin 
shpirtin e zemrën 
fort të rrëmbyer” 
Mos më mungoftë 
kujdesi im 

për miat e miji 
Po ti shko shpejt, 
zonjën e nxirr 

oë nga shtëpia: 
merr-e dhe sill-e 
këtu ndër ne, 

që po e presim 
si miq të dashur. 
Ecë me vrap, 

që të arrish 

pa bërë gjë 
kundër atyre 
q'jan në shtëpi, 
sepse ky helm 
kështu do çiryjë. 


MËNDESHA 


Kam për ta bërë, 
ndonse kam frikë 
se zonja ime 
nukë do bindet. 
Me gjith” atë 

nuk do kursej 
asnjë mundim, 
vetëm e vetëm 
që t'a bëj qejfin, 

2 Medea 


se lunneësha 
q'është lehonë, 
shtrenibër e shoh 
atë njeri 

q'i vete nfër 

t'i thotë xheç, 
Nuk do gabohesh, 
po qe se thua 
q'ishin të marrë, 
që s'dinin gjë, 
ata të vjetrit 

që në kremtimet, 
darkat, postirat, 
gjetnë ca kënpë 
për të kënaqur 
jetën e tyre. 

Po asnjeri 

nukë ka gjetur 

si t'i pushojë 
me anë kënpësh 
dhe instrumentash 
gjithë trishtimet, 
që sjellin vdekje, 
mjerim të tmershëm 
dhe shkatërojnë 
shtëpi të tëra. 

Po t'i shëronin 
këto mortarët, 
fitim do ish, 
kutoj, për ta: 
porse atje, 

ku sofrat janë 
plot me të mira, 
pse çiren kot7 
Sofra e plotë 

i jep vetiu 

gëzim njeriut. 

KORI 
Epodë 


Ulërime kam dëgjuar, 
ulërime dhe vajtime. 

Me rënkim dhe ngashërime 
i vërsulet shoqit saj, 

atij shoqit fort të lig, 

q'ia tradhëtoi shtratin. 
Edhe për ato që vuan, 

që pëson me të padrejtë, 
e thërret si dëshmimtare 
Temidën që ri me Zeusin, 
që kujdeset për betimet 
që e bëri të arrijë 

gjer në tokën e Greqisë, 

si kaloi një det të kripur, 
det të kripur dhe pa fund. 





AKT IN, 


SKENË E PARË 
(Kori — Medea) 
MEDEA 


Gra Korintjane, 

dolla nga shtëpija dhe po vij këtu 

që të mos filloni të më kritikoni. 

Se di shumë njerës që i quan bota 

— disa pa i parë, ca duke i njohur — 
mburrës e krenarë: ca të tjerë prapë 

i quan përtacë, se këta kalojnë 

një jetë të qetë. Po i drejtë s'është 
syri i njeriut, që pa njohur mirë 
shpirtin e një tjetri, vetëm duk”e parë, 
e urren këte, ndonse s'ka pësuar 
ndonjë gjë prej tij. Një që ësht i huaj, 
duhet t'u përshtatet ligjeve të qytetit: 
po nukë lëvdoj as atë qytetas 

që është brutal nga që nuk gjykon 

“ dhe për këtë shkak është i urrejtur 
nga bashkatdhetarët. Fati që më ngjau 

pa pandehur fare, zemrën m'a dërmoi, 

e prandaj, mikesha, posa që për mua 

jeta shije s'ka, këtë jetë dua 

ta le dhe të vdes. Se im shoq tek cili 

kisha gjithë shpresat, dolli — e kuptova, 

tani e di mirë-burri më i dobët 

nga të gjithë burrat. Nga tërë krijesat 

me shpirt e gjykim, shumë më të mjera 

qënkemi ne gratë. Piksëpari duhet 

ne ta blemë burrin me shumë të holla 

dhe pastaj ta bëjmë 

— q'është më keq akoma — zot të trupit tonë. 

Po për ne rreziku m'i madh është ky: 

nukë mund të dimë, në ky burri ynë 

është njeri i mirë, apo ësht i lik: 

sepse për një grua ndarja s'ësht'e ndershme, 

as nuk i lejohet që t'a lerë burrin. 

Vajza që do vijë në një vënd ku ka 

ligje krejt të reja si edhe zakone, 

— me që s'ka mësuar asgjë nga shtëpija — 

duhet ajo vetë t'jetë një faltare, 

që të mund të dijë si t'i sillet burrit, 

e në më së fundi me një mij' mundime 

do mundim të marrim burrë për të qënë, 

burrë që të mundë të durojë me gas 

zgjedhën e martesës, zili do na kenë: 

ndryshe, vdekja është për ne faqe bardhë, 
Burri, kur mërzitet brënda në shtëpi, 

e largon mërzitjen, duke dalë jashtë 

(edhe duke shkuar pranë nonjë miku 

ose pran” atyre q'i ka moshatarë): 

gratë, ne përkundër, na shtrëngon nevoja 

t'i kemi gjithëmonë sytë te një zemër. 

Thonë për ne gratë se kalojmë jetën 

pa rreziqe fare brënda në shtëpi, 

ndërsa burrat janë me armë në dorë. 

Nuk mendohen mirë: se unë për vete 

më tepër do deshnja të qëndroj tri herë 

prapa një mburojë, sa të lind një herë. 

Po njësoj nuk jemi unë edhe ju: 

atdheu i juaj është ky qytet: 

ju shtëpit” atrore ja këtu i kini, 

Jet” e juaj është plot me lehtësira 

edhe miqt'i kini për t'u-shoqëruar: 

ndërsa unë mbetem pa atdhe, e shkretë, 
prej tim shoqi shahem edhe poshtërohem, 
prej atij që m'mori nga një vënd barbar: 
S'kam vëlla, s'kam nënë, asnjë far”e fis, 
ku të përpjek kokën në këtë mjerim. 
Nga ju tani unë këtë nder kërkoj: 

po t'ja gjej volinë hakun t'ia marr 

burrit për të zezat që lëshon mi mua, 

të mos flaç, të heshtësh: se me të vërtetë 
femra në çdo rasje është frikacake: 

kjo përpara forcës është shume dobët, 
bile nuk ka zemër të shohë dhe hekur: 
po kur i a prekin shtratin e kurorës, 
zemër më të egër nukë mund të gjesh. 


KORI 
Do të bëj, si thua, se ti, moj Mede, 
ke të drejtë shumë të dënosh tët shoq. 
dhe s'habitem fare që po qan për fatin. 
Po, ja, shoh Kreonin, mbretn” e këtushëm 


që po më afrohet të më thotë vetë 
ç'të re ka vendosur. 


SKENË E DYTË 
(Kreoni — Medea — Kori) 


KREONI 


Medel KAR N 
Ty që rri e vrëjtur, që je zemëruar 
me tyt shoq Jasonini Ty të urdhëroj 

t'ikësh nga kjo tokë, dhe syrgjyn të shkosh 
bashkë me fëmijët: edhe mos e zgjat, 
sepse kësaj pune unë, vetë unë 
do t'i rri përsipër, e s'do kthehem prapë 
në shtëpinë time, pa të nxjerrë jashtë, 

tej kufive tona. 


MEDEA 


Medet, un'e mjeral Mbaroi puna imel 
S'lanë gjë pa bërë kundër nesh armigtël 
E pra asnjë strehë nukë po gjej dot, 

ku të rrij, të mprohem nga gjith kjo stuhi. 
Po me gjithqë vuaj, do t'të pyes, Kreon: 
pse do të më nxjerrësh nga ky vënd këtu2 


KREONI 


O Mede, kam frikë — hapur po t'a them — 
se mos m'i bësh vajzës nonjë të pabërë. 
Shumë janë shkaqet që më kallin frikë: 
ti je prej natyre grua shum”e zgjuar: . 

ti di marifete, shumë shejtanllëqe, 

je pastaj helmuar se të shqet nga dora 
shtrati i t'yt shoqi, shtrat” i nusërisë. 
Dëgjoj posht e lartë se ti po lëvdohesh 
të na bësh të keqe mua, vajzës, dhëndrit. 
Prandaj, pa pësuar, duhet të marr masa. 
Se për mua, zonjë, është shum më mirë 
të t'kem sot armike, se sa unë vetë 

nesër, a pasnesër të vajtoj të qaj. 


MEDEA 


Ah medeti medeti 

pra Kreoni 
S është her'e parë që po më dëmton, 
nami që kam marrë: bile shumë herë 

ky nam më ka sjellë një mijë të zeza. 
Prandaj një që është me mënd, me fiqir, 
nukë duhet kurrë t'i mbushë fëmijët 
me kultur” e dijë pak të tepëruar. 

Se përveç q'u ngjitet nami i përtacit, 
po tërheqin edhe smirën e urrejtjen 
e atij q'e kanë bashkëqytetar. 

Se atyre q'janë njerës të paditur, 

po t'u thuash gjëra të urta, të rea, 
sigurisht do dukesh njeri pa dobi, 
njeri i paditur, në kujtofshin prapë 
se je më i mirë nga të gjith” ata 

që u duket vetja se janë të ditur, 

do jesh për qytetin njeri i mërzitur. 
Ja një fat të tillë kam dhe unë vetë: 
me që jam e ditur, ca më kanë smirë, 
ca të tjerë prapë më urrejnë shumë, 
ndonse s'ësht'e madhe dituria ime. 

E pastaj ke frikë mos të bëj të keqe2 
Mos ki frikë, Kreon: unë nuk mund 
t'i bëj të këqia atij q'është mbret. 

E me të vërtetë: çfar padrejtësie 

më ke bërë, Kreon2 E martove vajzën 
me atë që zemra ta ka dëshëruar. 
Vërtet ndjej urrejtje, po për burrin tim, 
sa për ty, je sjellë, pas mendimit tim, 
ashtu si do bënte çdo njeri me mënd. 
Prandaj s'të kam smirë q'i ke punët mbarë. 
Bëni qejfi Martohil Paçi lumtëril 
Vetëm nemni leje të qëndroj këtu, 

se me gjith që vuaj, gojën do t'a mbyll 
e do t'i përulem atij më të fortit. 


KREONI 


Fjalë t'ëmbla thua, veshi më kënaqet, 
po kam shumë frikë se mos ti trillon 
mu në shpirtin thellë nonjë plan të keq: 
bile sot e tutje të besoj më pak 

se sa më përpara: 
se më lehtë ruhesh nga burrat e gratë 
q'janë kolerikë dhe që nxehen shpejt, 
se sa prej atyre q'janë më të urtë 
dhe që nukë flasin. 
Dil pra sa më parë: s'duhen shumë fjalë: 
u-vendos, mbaroi: ti, armikja jonë, 
me asnjë mënyrë s'mund të rrish me ne. 
MEDEA 
Mos, të bje ndër këmbë, 
mos, për kokën tënde dhe të satë bije 
q'u-martua rishtasi 
KREONI 
Fjalë krejt të kota: s'do më bindësh kurrë. 
MEDEA 
Ashtu do më nxjerrësh, pa dëgjuar lutjet2 


KREONI 

S'të dua më tepër se shtëpinë time. 
MEDEA 

O atdhel sa shumë të kujtoj tanil 
KREONI 

Edhe un”e dua, po fëmijt më shumë. 
MEDEA 


OhIl për njerëzinë 
sa e keq' e madhe qënka dashurial 

KREONI 
Kjo, më duket, mvaret edhe nga rrothannt 
MEDEA 


OI Zeus i madhi 
Bëj që shkakëtari i këtij mjerimi 
të mos të shpëtojë, 
KREONI 


Ikë, moj e marrë: shko mos më mundo 


MEDEA 


Un” i kam mundimet: e pra s'kam nevojë 
për ato të tjetrit. 


KREONI 

Me pahir sherbvesit do t' të nxjerrin jashtë. 
MEDEA 

Mos, të lutem, Kreon, mos e bëj këte. 
KREONI 

Ti kërkon, si duket, të më prishësh gjakun. 
MEDEA 

Do të ikim, Kreonj: për këtë s'të lutem. 
KREONI 

E po ç'rri ahere2 Pse s'po shkon me kohë” 

MEDEA 


Vetëm sot të lutem ler-më të qëndroj, 

që të përkujdesem ku e si të shkojmë 
edhe të mendohem çfarë u duhet djemve 
mbasi at” i tyre për ta s'po çan kryet. 

Ki për 'ta mëshirë, edhe ti je atë: 

si i tillë duhet të ndjesh për ta dhëmbje. 
S'kam qeder për vete që po arratisem, 
për ata qaj vetëm, për fatin e tyre. 


KREONI 


Zemra ime s'është zemr”'e një tirani, 
bile shumë herë kam dëmtuar veten, 
sa herë kam dashur të tregoj mëshirë. 
Ndonse shoh që prapë do të bëj gabim, 
po ta fal, moj grua, atë që kërkon, 
vetëm që më parë po të lajmëroj: 
në qoftë se nesër drit'e perëndisë 
do t' të gjejë ty bashkë me fëmijët 
brenda në kulfiret e kësajë toke, 

dije se të vrava, s'janë fjalë boshe. 

(del Kreoni) 


KORI 


Grua fatkeqet 
Medeti Medeti 

Je një e mjerë 
me dhembje plot' 
Nga t'ia mbashe2 
Tek cili mik, 

ose shtëpi, 

në ç'tokë vallë 
ke për të gjetur 
shpëtim nga vuajtjet2 
Në këtë dallgë 

aq të tmeruar 
dhe plot mjerime, 
nonjë nga hyjtë 
Mede, të hodhi. 


MEDEA 


Keq për mua punët nga të gjitha anët: 
kush do thotë ,jo”2 

Po kështu nga hera — mos besoni kurrë — 
s'kanë për të shkuar. 

Ka akoma luftëra për nusen e dhëndrin, 

dhembje, hidhërime për vjehrën e vjehrin. 

A kujton se unë këtij nonjë herë 

do t'i flisnja fjalë me përgëdheli, 

po të mos shpresonja të fitonja diçka 

ose t'i kurdisnja mirë nonjë plan2 

Jo, nuk do t'i flisnja, as edhe me dorë 

nukë do t'a preknja. Po ky është bërë 

aqë i çkalluar, sa që ndonse mundte 

të më nxirrte jashtë nga ky vend këtu 

dhe t'i prishte fare planet që kam bërë, 

për sot më dha leje të qëndroj këtu, 

sot të tre armiqtë do t'i shtrij të vdekur: 

atin me të bijën edhe burrin tim. 

Kam shumë mënyra shpirtin t'ua marr, 

po s'e di, moj shoqe, cilën nga këto 

të përdor më parë: s'di se si të bëj: 

ta ndez, t'i ve zjarrin dhomës ku rri nusja, 

a po të hyj fshehur brenda në pallat, 

tamam n'atë dhomë, ku ka shtratin nusja. 

dhe shpatën e prehtë t'ja ngul në mëlçi” 

Një merak më ha: në më zënçin brenda, 

bash kur do mundohem të hyj munë dhomë 

e kur do përpiqem të bëj punën time, 

do të vdes pa tjetër për gëzim t'armikut. 

Prandaj më e mirë është rruge drejtë, 

ajo ku natyra më ka bërë t'aftë: 

me anë të helmit të qëroj armiatë. 

Mirë. 

Ja këta mbaruan, po pastaj ç'qytot 

do më qasë munt CI vallë mik 

do m'i çelë dyert” O shtëpisë tija 

Kush do nrjapë strehë, që të më shpëtojti” 

Ska: prandaj më duhet të pres edhe puk, 

se në gjeça strehë, një azil të sigurt, 

fshehtas do t'i vras me dinakëri, 

po në rast se dhohem në vend të pasigurt, 

do rrok unë vetë shpatën me guxim, 

bile të tepruar, edhe me këte 

shpirtin do t'ua marr: pastaj le të vdes. 

Se për perëndeshën që nderoj më tepër 

nga gjithë të tjerat, për Hekatën, thom, 

që më ka ndihmuar edhe që banon 

mu në vatrën time, jo, asnjë prej tyre 

nukë do t'a rrijë të ndjejë gëzim, 

ndërsa zemra ime është plot me brenga. 

Do t'ua bëj të hidhur, të gjitha zeher: 

martesën, krushqinë, internimin tim, 

Hajde pra Mcdel 

Mos lë pa përdorur gjith'ato mënyra 

që i ke mësuar: ecë gjer në fund, 

ja kjo është dita që kërkon kurajë. 

Nuk shikon se ç'vuan”7 Dasma e Jasonit, 

dasm”e Sisilidve, s'duhet kursesi 

të t'bëj qesharake, ty që ke një atë 

tepër të dëgjuar, që ke stërgjysh Djellin. 

A po s'je e ditur” gratë, ne pastaj 

prej natyre jemi shumë të pa afta 

për nonjë të mirë, ndërsa për të liga 

jemi vetë dora. 

(Medea kiqet më nj'anë dhe qëndron 
aty pa nxjerrë zë nga goja). 


KORI 
Strof. I. 
Kthehen prapa, 
prapa në burimet 
lumenit hirë-plotë. 

Antistr. I 


Strof, IT, 


Iku Drejtësia, 

ç'do gjë u-përmbys. 
Mëndja e njeriut 
është plot dredhi 
dhe e drejt” e hyjve 
edhe kjo u-çduk. 
Mendimi mi gruan 
ka për t'u-ndyshuar: 
femra do mbulohet 
me lavdi të madhe: 
nderi pas këtaj 

do ta shoqërojë: 
s'do t'i mbetet më 
nonjë nam i keq. 


Do pushojnë këngët 
e kohës së shkuar 
q'i këndonin Muzat 
pabesisë sime. 

Hyji Apollon, 

prijësi i këngës, 

s'i ka kallur shpirtit, 
shpirtit ton'e mëndjes 
akordet e lyrës, 

dhe këngës hyjnore. 
Se dhe ne ahere 

do t'i thurrnim këngë 
gjinisë së burrit, 
shekujt e kaluar 

po na japin lëndë 
për të thënë shumë 
për hesap të burrit, 
për hesap të gruas. 


Ti nga vatra e tyt eti 
me një zemër të tërbuar 
u largove edhe ike, 
duke kapërxyer detin 
midis gurëve binjakë: 
dhe tani në dhe të huaj 

Antistr. IT. 


po banon e po qëndron, 
pasi humbe, moj e mjerë, 
edhe shtratin edhe burrin, 
kështu sot pa asnjë nder 
po të dbojnë nga kjo tokë. 


Humbi çdo respekt për benë 
edhe nga Greqi'”e madhe 
iku turpi, iku lartë, 
n'erë lartë fluturoi. 

Po për ty, fatkeqe, 

pas një mijë vuajtjesh, 
strehë s'mund të bëhet 
as edhe shtëpia 

e babajt tënd: 

sot në dhomën tënde 
mbretëreshë tjetër, 

m”e fortë se ty 
mbretëron, sundon. 





AKT III. 


SKENË E PARË 
(Jasoni — Medea — Kori) 


JASONI 


S'është her” e parë që po e kuptoj, 

sa e sa të liga sjell inat” i fortë. 

Ti në këtë tokë do të mund të rrinje 

edhe të banonje në këtë pallat, 

po qe se i bindej urdhërit të mbretit: 

po tani të dhojnë, të nisin syrgjyn, 

pse lëshon nga goja fjalë krejt pa mënd. 

Sa për mua, dij-e, veshi tër s'më bën, 

në s'pushon, moj grua, së thëni nga hera 

q'unë paskam qenë i ligu i botës: 

po për sa ke thënë kundër mbretërisë, 

të jesh e kënaqur se dënohesh vetëm 
me një internim. 

Unë kur e shihnja mbretin me inat, 

bënja çmos ta zbutnja 

e t'ja mbushnja mëndjen këtu të të lerë, 

po ti s'i le kurrë marrëzit' e tua, 

ti vazhdon gjithmonë të flaç keq për mbretrit: 
ja pra pse do ikësh nga ky vënd këtu. 

Po unë s'mërzitem nga këto që bën 

e prandaj, moj grua, si mik do kujdesem 

që të mos largohesh bashkë me fëmijët, 

pa i marrë gjërat që do të të duhen. 
Ndonëse ndaj mua ndjen urrejtje, grua, 
unë ty të keqen prapë nuk ta dua. 


MEDEA 


Ti, njeri i dobët, i ligu i botësi 
nukë gjej dot fjalë, sharje më të madhe, 
për të t'cilësuar, ty, or burracak — 
ti pra m'erdhe pranë, ti që të urrej” 
S'është kjo kurajë, s'është as guxim, 
t'u dalësh përpara dhe t'i shoç me Sy 
njerëzit e dashur, q'u ke bërë keq, 
kësajë i thonë troç paturpësi, 
q'është një sëmundje, një sëmundje madhe, 
nga e cila vuan gjithë njerëzia. 
Si do që të jetë, bëre mirë q'erdhe, 
sepse me qërtimet që do të të bëj 
edhe unë shpirtin do ta lehtësoj, 
edhe ti do vuash kur do t'i dëgjosh. 
Do të nis më parë nga ato të vjetrat: 
Jetën ta shpëtova, siç e dinë Grekët 
me të cilët hipe në anien Argo, 
kur ty të dërguan të vesh nënë zgjedhë 
demat që lëshojnë flag” e zjarr nga goja, 
që me ta të mbjellësh fushën vdekjeprurëse, 
un'atë draguan që rri gjithë zgjuar 
dhe ruan lëkurën me qime të artë 
duke vënë sipër kurmat tij të shumta, 
unë vet” e vrava edhe kësisoj 
unë për ty qeshë dritë shpëtimtare. 
Më pas tradhëtova, atin e shtëpinë 

e me ty së bashku erdha në Iolk, 
në qytetin afër malit Pelion 
me zell të tepruar, me gjykim të të pakët: 
Un jam shkakëtare që u vra Pelia 
nga bijat e tija, vrasje kjo e tmershme, 
po ta hoqi frikën që të kishte zënë. 
Gjith” ato të mira parasysh s'i more, 
o njeri i dobët, që s'ke shok në botë, 
po më tradhëtove, tjatër grua more 
ndonse at' u-bëre, ndonse ke fëmijë: 
sikur të mos kishe, do t' ta falte bota 
që kërkon të lidhesh me një grua tjetër. 
Shkoi, vajti fjala që më dhe me be: 
s'e ke mbajtur besën: vërtet nuk mund 
ta kuptoj këte: mos kujton ti vallë 
se më s'mbretërojnë hyjt” e asaj kohe2 
Avo sot njerzia ka ligje të rea 
e prandaj ndaj meje-e ndjen edhe vetë- 

benë s'e ke mbajtur”2 
Medeti ja kjo dorë që ke zënë shpeshi 
Ja dhe këto gjunjë q'u shtrënguan kot 
prej një të pa besë që m'i preu shpresati 
Hajde pra të flasim, si dy miq të mirë, 
ndonse ç'gjë të mirë do të pres nga ty” 
Po prap dot t' të pyes, sepse kësisoj 
do duket më mire posntersija jote. 
Tani ku të vete2 Në shtëpi të atit 
. që ika, q'e lashë që të vij pas teje 

në atdheun tënd2 

A po te të mjerat vajza të Peliut” 
Me krahë hapur do më presin mua, 
mua q'ua vrava atin në shtëpil 
Ja tani e mjera, ja në ç'gjëndje jam: 
njerëzit e dashur të shtëpisë sime 
s'i kam miq, s'më duan, dhe armiq i bëra 
gjith ata që s'lipsej t'u bënja të keqe, 
po kështu u solla, që të të kënaq. 
S'ka dyshim se shumë femra në Greqi 
do të thonë mbase se më ke çpërblyer 
për këto të mira që të bëra unë 

dhe se do kem gjetur në fytyrën tënde 
burrë plot me besë, një burrë si duhet, 
po mua të mjerën syrgjyn po më nisin, 
prej këtej më dbojnë pa miq e të shkretë, 
mua fillkë vetëm, me fëmijët vetëm. 
Nder, vërtet do jetë për dhëndrin e ri 
djemt” e tij t'i lerë rrugave të ecin, 

të ler'e të shoqen q'i shpëtoi jetën. 

O Zoti si njeriut i ke falur mjetin 

të dallojë, të shohë arin q'është kallp, 
ndërsa asnjë shënjë mi të liqtë s'vure 
që të na tregojë ligësin'e tyre” 


KORI 


Kur në mes të miqvet pëlcet zemërimi, 
është gjë e tmershme: s'ulet, nukë zbutet. 


JASONI 


Duhet, si më duket, t'i mat mirë fjalët 
dhe si një i aftë kapidan anije, 

t'ia mbledh pëlhurat për t'i bërë ballë 
dallgës e stuhisë që lëshon mi mua 

goja jot”, o grua, gojë krejt pa fre. 

Ja pra ku të thom — me q'i nereh në gjellë 
gjith'ato të mira që më paske bërë — 

se më kry'e nxori udhëtimin tim 

jo nonjë hyj tjetër as njonjë nga njerëzit, 
po e nxori vetëm, Afërdita vetëm. 

Ti vërtet nga mëndja je një gru”e hollë, 
po s'të lë nakari të pohosh, të thuash 

se më ke shpëtuar mbasi të kish shtyrë 
dashuria vetë, ajo dashuri 

me ato shigjeta që s'u ruhesh dot. 

Po mi këtë pikë nuk do zgjatem shumë: 
gjith'ato të mira që m'i bëre, grua, 

unë s'i mohoj, as kam nonjë qarje, 

po, si do të shohësh, nga shpëtimi im 
thom që m'e fituar dolle ti se unë. 
dë ks pari ndodhesh e rri në Greqi: 

e kalon më Jetën në një vënd barbar: 
ti këtu ke njohur ç'është drejtësi 

ti këtu mësove të jetosh me ligje, 

që nuk janë vënë pse kështu e do 
interes'i i cave q'janë të fuqishmë. 

Në Greqinë mbarë të ka dalë nami 

se je një e ditur, e për këtë shkak 
ke fituar famë dhe u ngrite lart: 
ndërsa po të ishe mu në fund të botës 
s'do të zinte ngojë askush emrin tënd. 
Sa për mua, nukë do të dëshëronja 
as thesar të kisha në shtëpinë time, 
as të kisha qenë këngëtor m'i madh 
se Orfeu vetë, në qoftë se fati, 

fati im i lumtur, nuk do të përhapej 
në të katër anët me lavdi të madhe. 
Fola mjaft, më duket, për punët e mia: 

ti je shkakëtare edhe për këto. 

Ti më shan dhe qahesh, pse po marr për grua 
bijën e monarkut që sundon këtu, 

po do të provoj se në këtë punë 

jo vetëm me mënd e m”'urti u-solla, 
po dhe plot me dhëmbje për ty e fëmijët: 
mos e prish pra gjakun, rri e qetësuar. 
Pasi u-largova nga qytet” Iolk 

dhe këtu arriva si një muhaxhir, 
a do mund të gjenja më të lumtur fat, 
se sa të martohem me vajzën e mbretit” 
Jo pse s'më pëlqente shtrati yt, moj grua, 
— si kujton e thua nga nakar i madh — 
jo pse ndjej dëshirë për një nuse tjatër, 

ose për të bërë ca më shumë djem, 

— mua mjaft më janë ata që i kam, 

me këta kënaqem, s'kam sepse t'ankohem — 
po e bëra vetëm për këtë qëllim: 

që të rrojmë mirë, — gjëja më e parë, — 

të mos na mungojnë ato që na duhen, 


, 

sepse jam i bindur që ç'do mik largohet 
nga ata që janë njerës të vobekët. 

Pastaj edhe djemtë dua që t'i rrit, 

si e kërkon nderi i shtëpisë sime, 

në qoftë se djemtë që ke lindur ti, 
bëhen me vëllezër nga martes”e re, 

njësoj do t'u sillem, njësoj do t'i dua, 
nga të dyja palët një fis do të bëj: 

oh sa lumturi do jetë për mual 

Ti nuk ke nevojë për fëmij të tjerë, 

po për mua bëhet kjo e mir'e madhe: 

se fëmijës s'ate aqë ke lindur ti, 

do të jem në gjendje t'i ndihmoj si duhet, 
m'anë të fesnijve qe ao të më lindin. 

A s'mendohem mirë2 Po edhe ti vetë 
nuk do kundërshtonje, po të mos të shtynte, 
po të mos të ndizte kjo martes”e re. 

Se ju gratë shkoni gjer në këtë pikë: 

e besoni veten fort e fort të lumtur, 

kur në shtrat me burrin mirë ja kaloni: 
po në rast se shtrati preket qoft'e pak, 
ç'do e mir” ju duket e zezë, e keqe. 
Sikur t'ish e mundur të bënim fëmijë 
me nonjë mjet tjetër, jo me an”'e femrës: 
sikur të mos ishte gruaja në botë, 

nukë do të kishte ligësi nër njerëzit. 


KORI 
Jasonë, shumë bukur i stolise fjalët: 
po siç mëndoj unë -— do t'të kundërshtoj — 
s'më dukesh i drejtë, mbasi tradhëtove 

gruan që ke patur. 


MEDEA 


Është vërtet e drejtë se me shumë njerës 
e në shumë pika jam në kundërshtim, 

se, pas mëndjes sime, çdo njeri që është 
orator i zoti, porse jo i drejtë, 

meriton të marrë një dënim të rëndë: 
pse duke umburrur se padrejtësitë 
do të mund t'i fshehë me fjalë të bukur 
guxon gjithëmonë të bëjë të liga, 
e kështu pra dija nuk i sjell dobi. 

Tani dhe ti vetë mos më dil përpara 

me fjalë të bukur, me oratorira, 

se një fjal e vetme të rrëzon përdhe: 

Po të kishe qenë njeri jo i lik, 

duheshe më parë të ma mbushnje mëndjen 
për këtë martesë dhe të mos e bënje 
fshehura atyre që i quan miq. 


JASONI 


AT vërtet s'ka fjalë se do më ndihmonje, 
po të t'a rrëfenja që më parë dasmën, 
vërtet do më ndihnje ti që edhe sot 

nuk e çkul inatin që ke mu në zemër. 


MEDEA 


Kjo gjë s'të pengonte: halli ish gjetiu: 
po të kishe mbetur gjer në pleqëri, 
burrë i një grue, një grue barbare, 
nukë do të kishe, siç kujtonije ti, 

as nder, as lavdi. 


JASONI 


Unë u-martova — këtë dije mirë — . 

me të bijëne mbretit dhe e kam për grua, 
jo pse dëshërova të kem tjatër nuse, 

po pse, siç kam thënë edhe tjatër herë, 
dëshëroj mbë nj'anë ty të të shpëtoj 

e mbë tjatër anë të forcoj shtëpinë, 
mbasi djemtë tanë do t'i bëj të kenë 
mbretërit vëllezër. 

MEDEA 


Ah, qofshin larg meje 
gjitha lumturitë që më sjellin brengal 
qoftë larg çdo kamje që më djeg në zemëri 


JASONI 
A e di se duhet lutjet t'i ndryshosh 
në do që të dukesh grua më e mënçme” 
Fjala vjen, të lutesh që gjerat e mira 
mos t'i marrësh kurrë për gjera të liga 
as kur je e lumtur, të mos thuash kurrë 
se je një fatkeqe. 
MEDEA 
Të më shaç e fort, se ti m'a ke strehen, 
ndërsa un”e shkretë do shkoi së këtejmi 
vetëm, fillkë vetëm, 


JASONI 


Vetë ti e bëre: s'të ka faj njeri. 


MEDEA 


Po ç'kam bërë unë2 
Mos vall” u-martova, mos të tradhëtova”2 


JASONI 
Mbretin mallëkon. 

MEDEA 


Do t'jem shkakëtare 
që të mallëkohet dhe Shtëpia jote. 


JASONI 


Për mi këtë pikë nuk do flas më gjatë. 
Unë desha vetëm të të lajmëroj, 
që në ke dëshirë të të jap të holla. 

që t'i kesh për rrugën, 
si për veten tënde, si dhe për fëmijët, 
thuaj-më, se unë jam gati të t'jap 
me të dyja duart, si dhe të dërgoj 
shënja të veçanta nëpër miat e mij, 
të të presin mirë dhe të të ndihmojnë. 
Në qoftë, moj grua, dhe këto s'i do, 
do të jesh e marrë: ndërsa po të heqësh 
dorë nga inati, do të dalç fituar. 


MEDEA 


Nukë kam nevojë as për miat e tu, 
as parat” e tua nuk t'i dua, jol 
Ç'dobi sjell dhurata që t'jep një i lik2 


JASONI 


Unë perënditë dëshmitarë thërres, 

se me gjithë zemër dëshiroj të bëj 

çdo gjë për fëmijët, çdo gjë dhe për ty, 
Po ti, siç po duket, nuk e do të mirën, 


po u bje me shkelmë miqve që të duan, 
prit pra më të tharta. 

MEDEA 


Shko, të mori malli për nusen e re, Q 
sepse shumë kohë s'rri dot jashtë dhomës, 
bëje shpejt martesën: kjo, në dashtë zoti, 
do t'jet' e këtillë, sa që do të deshnje 

të mos e provosh, 


Strof. I 
KORI 


Kur vjen dashuria 

edhe të pushton 

me fuqi, me vrull 

shumë të tepruar, 

kurrë nukë sjell 

as lavdi as nder: 

po kur Afërdita 

të prek leht'e butë, 

për besë se ka 

perëndeshë tjetër 

m'e dashur se kjo. 

Kurrë, zonj' e madhe, 

me arqet e arta 

mos m'hedhësh shigjetën, 

që s'të vete bosh, 

shigjetën e lyer 

me helm dashuriel 
Antistrof I. 

M'u ruajtë nderi, 

dhurata m'e mirë, 

që na falnë hyjtë. 

Mos u bëftë shkak 

Afërdit' e tmerrshme 

të kem kundërshtime, 

të kem edhe erindjel 

Mos ma marrtë kurrë 

mëndjen edhe zemrën 

që të dashuroj 

Stror. II. 


Antistrof II. 


nonjë burrë tjetër. 
Nderoj me të tepër 
gjith” ato martesa 
që sjellin një jetë 
plot me qetësi, 

sa zili u kam 
shtreteve të grave 
qi stolis urtial 


O atdhel o shtëpil 
Mos u-detyrofsha 

të le vatrën time, 

të jetoj syrgjyn 

dhe të bëj një jetë 
shumë të mjeruar, 
q'është gjë e tmershme. 
Mortja, mortja vetë 
të m'a marrë shpirtin, 
para se të shoh 

një ditë të tillët 
Vërtet s'ka mjerim, 
mjerim më të madh, 
se sa të jetosh 

larg atdheut tënd. 


Këtë vet” e pashë, 
edhe s'janë fjalë 

që m'i tha një tjatër. 
Ty që vuajte aqë, 
nuk të mëshiroi 

as qytet, as miki 
Keq e keq mbarofshin 
gjith” ata që s'duan 
të nderojnë miatë, 
t'ua çelin zemrën 

që të shohin thellë 
pastërtin” e saj' 

Unë këta kurrë 

s'do t'i bënja miq. 


(Del Jasoni i shoqëruar nga shpura (nga trimat) 

SKENË E DYTË 
(Medea — Egeu) 


EGEU 
Mede, tungjatjetal As njeri vërtet 
s'mund të përshëndoshë ata qi ka miq 
me një përshëndetje se kjo më të bukur. 


MEDEA 


Tungjatjet' Egel E 
Nga na vjen o djalë i Pandjonit t'urtë2 


EGEU 
Kthehem prej faltores së vjetër të Febit. 
MEDEA 
Po pse paske vajtur në kërthiz të botës 
EGEU 
Vajta që të pyes si të bëj fëmijë. 
MEDEA 
Si pral Ke jetuar gjer sot pa fëmijë2 
EGEU 
Kështu paska dashur nonjë nga Demonët. 
MEDEA 
A ke patur grua, apo s'je martuar2 

EGEU 


Zgjedhën e martesës e kam njohur mirë. 


MEDEA 
Ç'tu përgjegj pra Febi për pun”e fëmijve 
EGEU 


Më tha disa fjalë q'janë aq të thella, 
sa që mëndje robit s'arrin t'i kuptojë. 


MEDEA 
A kam leje vallë të mësoj ç'të tha” 
EGEU 
Po: se kjo përgjigje do mëndje të hollë. 
MEDEA 
Ç'të tha pra2 Më thuaj, në mund të ma thuash. 
EGEU 
Tha të mos e zgjidh 
këmbën e kacekut që del pak përjashta... 
pa u-kthyer edhe... 
MEDEA 
Pa u kthyer ku” 
EGEU 
Pa u-kthyer prapë në vatr”e tim eti. 

MEDEA 

Po këtu pse erdhet” 
EGEU 

A e njeh Pitteun, mbretin e Trizenës” 
MEDEA 


Është, siç po thonë, 
biri i Pelopit, tepër shpresëtar. 


EGEU 
Përgjigjen e hyjit dua t'ja tregoj. 
MEDEA 


Është njeri i ditur dhe i praktikuar 
në të tilla gjëra. 


EGEU 


Edhe un”'e dua më shumë se gjithë 
bashkëluftëtarët. 


MEDEA 


Dalç pra faqebardhël Ia arrifsh qëllimiti 


EGEU 
Po syt'e fytyrën pse i ke kështu2 


MEDEA 


Ege, kam një burrë q'ësht mii lik në botë. 

EGEU 


Ç'thua, moj Mede2 
Pa shpjego-më qartë vuajtjet e tua2 


MEDEA 


Liksht më sillet burri, ndonse s'i kam bërë 
as nonjë të keqe. 


EGEU 
Po çfar të ka bërë2 Thuajmë më hapur. 
MEDEA 
Mori tjetër grua, zonjë përmi mua. 
EGEU 
Me ç'guxim e bëri këtë turp të madh”2 
MECEA 


Është e vërtetë, bile tani mua 
që më deshte aqë, s'më përfill as fare. 


EGEU 


Mos do tjatër grua” A mos shtrati yt 
nuk i pëlqen2 


MEDEA 
U-çmënd pas një tjetër, besnik s'më qëndroj 
EGEU 


Vaftë mu në dreq. 
kur qenka, si thua, njeri aq 1 keq. 

MEDEA 

U jep shkelmë miqve, lidhet me pallate. 
EGEU 

Dhe kush e bën dhëndër2 Mbaro-ma bisedën. 
MEDEA 

Është Kreoni vetë, mbreti i Korintit. 
EGEU 

Ke të drejtë, grua, të rrish e helmuar. 
MEDEA 


Humba, krejt mbarova: se dhe prej këtej 
duan të më dhbojnë. 


EGEU 
Kush të dbon2 Më thuaj: ja nje keqe tjatëri 

MEDEA 

Më dhon nga Korinti, m'internon Kreoni. 
EGEU 

Po s'i flet Jasoni2 Ja kjo s'më pëlqen. 
MEDEA 

Nuk e thot me gojë, po me zemre do. 

Po për këtë mjekër që po ze me dorë, 

dhe për këto gjynjë q'i pushtoj si lutëse, 

lutem ki mëshirë për një të mjeruar: 


mos më le të shkretë të jetoj syrgjyn, 

po në tokën tënde, në vatr'e 
pritinë dhe prano-më: k 
perënditë lutjen dhe t 
bash atë dëshirë që 
vdeksh pastaj i lumtur, kur të vijë koha. 
Ohi s'di ç'rast të mirë gjen ti këtë ditët 
S'kam për të të lënë të mbetësh pa djem, 
do t'të bëj të zotin që të bësh fëmijë: 

Ja se ç'fuqi kanë barërat e mial 


shtëpisë 
ështu ta dërjofshin 
a plotësofshin 

ke për fëmijë, 


EGEU 


Këtë nder, moj zonjë, që po më kërkon, 
për shum” arësye jam gati ta bëj: 
do t'a bëj së pari për hatër të hyjve, 
pastaj pse zotohesh të më bësh baba: 
se unë gjithmonë këtu e kam mëndjen. 
Po ja si mejtohem: po qe se do vish 
në mbretrinë time, do t'të pres, si duhet, 
dhe si ësht'e drejtë. 

(Vetëm një gjë duhet të kesh parasysh: 
Me duart e mia s'të nxjerr së këtejmi: 
po në qoft se vetë do të vish tek unë, 
askush nuk të prek: nuk të dorëzoj.) 
Ti pra vetë duhet t'ikësh nga ky vend, 
sepse unë s'dua që të dal fajtor 

kundrejt mikut tim. 


MEDEA 
Mirë: Ba a 
po sikur të bënje be për sa më thua, aa 
do t'ishe ndaj meje, shumë, shum'i mirë. 
EGEU 
S'ke besim tek unë” A po ke dyshime” 


417 





MEDEA 


Kam besim të plotë, po i kam armiq 
shtëpin'e Peliut, dhe Kreonin vetë. 

Këta pra në erdhçin të më marrin mua 
edhe të më nxjerrin jasht'atdheut tënd, 
ti, në qofsh i lidhur me be kundrejt meje, 
leje s'do t'u japësh: kurse pa betim 

dhe me fjalë vetëm, mbase mund të bëhesh 
edhe mik i tyre dhe t'ua dëgjosh 

urdhrat që do japin: unë s'kam fuqi, 

ata jan të pasur, ata kan pallate. 


EGEU 
Qënk” e fortë, zonjë, në parashikimet 
dhe në të pëlqeftë, me gjith qejf e bëj. 
Se kjo edhe mua më jep siguri 
— mbasi do të mundem ta përdor si shkak 
përpara armiqve — po edhe ti vetë 


do të jesh m”e qetë: trego-mi pra hyjtë 
n'emër të të cilve duhet të bëj be. 


MEDEA 
Betohu: 
për Dhen” e për Djellin, atin e tim eti 


e për gjithë hyjtël 


EGEU 


Ja do të betohem: po përse ç'të thom2 


MEDEA 


Se kurrë nonj'” herë nuk do të më dhosh 
jashtë tokës sate as edhe ti vetë, 

as'e nonjë tjetër q'ësht armiku im, 

s'do t'i japësh leje, të më qitë jashtë, 

sa je ti i gjallë dhe pa dashjen tënde. 
EGEU 


Betohem për Tokën, për Djellin e ndritur, 
për gjith perënditë se çdo që kërkon 
do ta bëj pa tjetër 
MEDEA 


Mirë, po në qoftë që benë s'e mban, 
Ç'dënim të të gjejë” 

EGEU 

Gjith'ato të ligat që pëson i ligu. 
MEDEA 

Shko pra i gëzuar, punët venë mbarë. 

Unë do vij shpejt në qytetin tënd, 

si të kem mbaruar ato që mendoj 


dhe ato që dua. 


(Del Egeu) 


SKENË E TRETË 
(Kori-Medea) 
KORI 
Po, biri i Majës, 
Hyji shpirt-përcjellës, 
të shpëntë shëndoshë 


ty, more Ege, 

në shtëpinë tënde 
dhe të plotësoftë 
çdo që të do zemra, 
se vërtet m'u-duke 
njeri zemër-bardhë. 


MEDEA 


O Zeus, O Dike, bijë e Zeus-iti 

Ti, o drit'e Djelliti Ja tani, moj shoqe, 

do të korr fitore kundr'armiqve t'mij, 

bile puna duket se u-vu në vijë. 

Tani m”u-rrit shpresa, se armiat e mij 

kan për t'u dënuar. Vërtet ky njeri 

tamam n'atë kohë q'ish rrezik i madh, 

si një port, si strehe, m'erdh për pllanin tim. 

Me këtë do lidhim konopin e punës 

të anies s'ime, si të kem arritur 

atje, në qytetin e në Akropol 

të Pallas Atenës. Tani do t'të thom 

të gjith” ato plane që kam pregatitur, 

dëgjo me vërejtje, se s'ilas për shaka. 

Një nga shërbëtorët kam për t'a dërguar 

drejt te Jasoni, t'i thotë nga unë 

që të vijë vetë, pastaj, si të vijë, 

do ta pres me fjalë t'ëmbëla e të buta: 

do t'i thom për shëmbëll se çdo që u-bë, 

është bërë mirë, edhe do t'i lutem 

të ndërmjetësojë që fëmija ime 

këtu të qëndrojë: jo se dëshëroj 

t'i lë këtu djemtë, në një vënd armik, 

po pse kam ndërmënd të vras me dredhi 
bijën e monarkut. 

Me djemtë dhurata do t'i dërgoj nuses: 

një fustan të hollë, një kurorë t'artë: 

e pasi t'i marrë dhe t'i mvesh në trup, 

do të gjejë vdekje shumë të tmeruar 

dhe jo ajo vetëm, po dhe kushdo tjatër 

që do t'i afrohet. Ja me çfar ilaçesh 

do t'i lyej unë dhuratat e nuses. 
Po këtë bisedë e këput këtu. — 
Dridhem kur mendohem çdo të bëj më pas: 
do t'i vras fëmijët: asnjeri nga vdekja 
s'mund që të shpëtojë: do t'a kthej përmbys 
shtëpin” e Jasonit: dhe si të mbaroj 
punën gjakësore, do dal prej Korintit, 
do të ikëj larg, që të mos e shoh 
vëndin e shkretuar, ku i vrava djemtë, 
se s'duroj dot, shoqe, talljet e armiqve, 
Haj pra, për ta jeta ç'gëzim do të ketë2 
S'ka atdhe për mua, nukë ka shtëpi, 
as dhe nonjë strehë për rrezikun tim. 
Bëra faj ahere, kur e lashë vatrën, 
vatrën e tim eti, duke i u-bindur 
fjalës së një greku: po këtij njeriu 
me ndihmën e hyjve hakun do t'ja marr. 
Që tani e tutje ky s'ka për të parë 
as ata fëmijë q'i kam lindur unë, 
as fëmij të tjerë do t'i lindë nusja, 
se kjo femr'e keqe me helmet e mia 

do vdesë, do shuhet. 
Askush mos më marrë për grua të keqe, 
për një të sëmurë, ose për të urtë: 
po përkundër unë për miat” jam e mirë, 
për armiat” e ligë, tamam këta njerës 

i mbulon lavdia. 


KORI 
Me që na tregove planet që ke bërë, 
për të mirën tënde dhe për hir të ligjit, 
të thom: mos i bëj 

MEDEA 


S'ka si bëhet ndryshe: ti ke plot të drejtë 
këto të m'i thuash, se s'pëson si unë. 

KORI 
Do guxosh, maj grua, djemt e tu të vrasësh2 
MEDEA 
Po: se kështu vetëm burri im do digjet. 
KORI 
Po dhe ti do bëhesh grua më e mjerë 
MEDEA 


Nori fund, mbaroi: fjalët jan të tepra 
(Duke ju drejtuar Mëndeshës) 

Po ti nisu, ecë, thirma Jasonin, 

sepse ty të kemi njeri të besuar. 

Shih mos ia thuash nonjeriut planin, 
në i do tët zotër edhe në je grua: 


Strof. E. 
KORI 


Sa të lumtur kanë qenë 
Frektidët që prej kohe, 
bijt'e hvjvc fcert të lumtur, 
lindur në një dhe të shenjtë, 
në një dhe që këmb'armiku 
nukë e ka shkelur kurrë: 
që kan patur për ushqim 
diturinë plot lavdi: 

q'ecin gjithënjë ngadal 
nën” eterin e ndriçuar 

atje ku, si thonë, dikur 
Harmonia ngjyrë-bjonde 
lindi që të nëntë zanat, 
Pijeridet plot” me hir. 

Antistrofë. I. 


Strofë. IT. 


Antistrofë. IT. 


Aty, si thonë, Qiprina, 
ajo vetë mori ujë 

nga Kifesi i kulluar, 

dhe freskovi këtë vënd, 
duke fryrë mi këtë 

erëra me shije plot: 

duke mbajtur përmi kokë 
gjithmonë kurorë lulesh, 
trandafili kundërmonjës, 
i dërgoi dashuritë 

u dha edhe porosi 

t'jenë shokë të kulturës 

e kësaj t'i ndihmojnë 

në çdo punë q'ësht” e mirë. 


Si pra ky qytet 

me lumenj plot hir, 

ose cili mik 

sado mikëpritës 

do të të pranojë 

ty, që vrave djemtë 

dhe do të të verë 

ty, një mëkatare, 

në një resht me gratë 
që s'janë si ty2 

Mendo plagën e fëmijve, 
mendo ç'krim ke për të bërël 
Mos, të lutem, mos, 
mos, për kokën tënde, 
mos kërko të bëhesh 
vrasës” e fëmijvel 


Ku do gjesh kurajën, 
fuqi, nga do marrë 
zemra, dora jote 

që t'u ngulë shpatën 
djemve mu në zemër” 

Kur do të shikosh 
syçkat e atyre, 

si do mundç t'i mbash 
lotet, ato lote 

që do të të sjellë 
vrasja e atyre2 

Kur me lebeti 

tamam si ca lutës, 
dot” të bjen ndër këmbë, 
nuk do mundësh, jol 
me një shpirt të qetë 
të ngresh kundr'atyre 
dorën gjakësore. 


AKT IV 


SKENË E PARË 
(Jasoni — Medea — Kori) 
JASONI 


Më ke thirrur, zonjë: ja dhe unë erdha: 
ndonse ti me mua s'e ke mirë fare, 
prapë unë, grua, do dëgjoj ç'kërkon. 


MEDEA 


Jason, fort të lutem të më falësh për fjalët 

që nxora nga goja, është vërtet e drejtë 

të durosh inatin, zemërimin tim, 

mbasi çaste t'ëmbla kemi shkuar bashkë. 

Unë duke folur me vet-veten shpesh, 

kam qërtuar veten: ,,Un' e marrë, thoshnja, 
pse po zemërohem, pse urrej ata 

që mendohen mirë” Pse armike bëhem 

si me sundimtarët e kësaj krahine, 

si edhe me burrin që m'a do të mirën, 
vetëm se martohet me bijën e mbretit 
dhe me të do lindë fëmijë të tjerë 
që do t'jen vëllezër me fëmijt e mij2 
A s'heq fare dorë nga inati im2 
Pse të thom se vuaj, kur m'i japin hyjtë 
të gjitha të mirat” A nuk kam fëmijë” 
A nuk e di mirë se në këtë vënd 
jemi muhaxhirë dhe miq nukë kemi”” 
Kur këto mendonja, ndjeva me një herë 
se pa mënd kam qënë, se kot zemërohem. 
Po tani përkundër jam me ty dhe unë, 
e sot ti më dukesh se je burr” i mënçëm, 
që na lidhe neve me krushqi të tillë, 
e se unë qënkam një grua pa mënd. 
Duheshe përkundër të merrnja pjesë 
në planet e tua, të të jipja ndihmë, 
të vinja në dasmë, bile me gëzim 
t'i sillinja shërbime edhe nuses tënde. 
Jemi ato q'jemi, — nuk do thom të liga, — 
thom se jemi femra, po ty s'të ka hije 
të më ngjasësh mua, q'jam një budallaçkë, 
të bëhesh i marrë kundrejt një të marre. 
Po e ndjej gabimin dhe thom se ahere 
keq isha menduar, tani m'erdhnë mëntë. 
Djemt e mij, e djema, dilni nga shtëpial 
Shkoni shpejt përjashta edhe atin tuaj 
q'ësht këtu me ne, zere-ni për qafë, 
fol-i-ni dhe ju, siç bën nëna juaj: 
më mos e urreni: tani është mik, 
sepse u pajtuam, inati na shkoi. 

(Djemtë dalin nga shtëpia.) 
Zere-ni për dore — ohil nër mënd më vinë 
ato të këqia q'i mbaj brenda fshehuri — 
Ju djemat e nënësi Vall' ashtu gjithmonë 
do t'i zgjatni krahët, oh krahë të shtrenjta, 
po të jini gjallë dhe për shumë kohë2 
Oh e shkreta unël Sa më vjen të qaji 
Tmer më ka pushtuari Grindjet që u-zgjatnë 

me atin e juaj, më në fund pushuan, 
prandaj mua sytë m'i mbulojnë lotët. 


KORI 


Edhe mua lotët po më venë breshër, 
ahl mos ngjaft' e keqe m'e madhe nga kjol 


JASONI 


Të lëvdoj, moj grua, për ato që the 
tashti ca më parë: po dhe për ato 
që ke thënë dikur, nukë të qërtoj. 
Eshtë krejt e drejtë të zëmrohet femra, 
kur sheh se i shoqi merr një grua tjetër. 
Porse zemra jote tashi është kthyer, 
tashi t'erdhnë mentë, ndonëse pak vonë: 
një femër me kokë ashtu bën gjithmonë. 
Edhe ju, fëmijë, nuk ju harron ati: 
me ndihmën e hyjve, u-kujdes, si duhet. 
Besoj se një ditë, këtu në Korint 
do bëhi të parët me vëllezrit tuaj. 
Pra, o burra, rritil E sa për të tjerat, 
ati i mbaron dhe nonjë nga hyjtë 
që na do të mirën. 
Ju pafsha t'arrini në lulen e moshës 
plot shëndet, plot forcël Makar i kalofshi 
gjith” armiqt” e mij 
(Duke u kthyer nga Medea) 
Po ti, Mede, sytë pse i ke me lot2 
Vallë pse ke kthyer faqen n'anën tjetër”2 
Nukë të gëzojnë fjalët që po them2 


MEDEA 


Nukë kam gjë fare: 
vetëm po mendohem për këta fëmijë. 


57 





JASONI 


Po pse, moj e shkretë, psherëtit për tu 


MEDEA 


I kam pjellë vetë, dhe kur i uronje 
t'jenë jetë gjatë, thoshnja e trishtuar: 
do ti zërë vallë ky urim i yt2 


JASONI 


E pra, mbaje zemrën: unë do kujdesem. 


MEDEA 


Ashtu do të bëj. 
Kam besim të plotë në fjalët e tua: 
po gruaja është prej natyre dobët 
edhe lotët i ka mu në maj të syve. — 
Tani pra nga fjalët q'erdhe të dëgjosh, 
një pjes” u thanë dhe ato që mbetën 
unë po t'i thom: 

Me që mbret” i vendit e gjeti të udhës 
të më nxjerrë jashtë prej kësaj toke, 
(e kuptoj dhe vetë se edhe për mua 
është shum më mirë, të mos rri këtu, 
të jem si një gjemb për ty e për mbretin, 
se me sy të mirë s'më shikon pallati) 
po shkoj së këtejmi, do vete syrgjyn. 
Po për djemtë tanë luti-u Kreonit 
këtej të mos ikin, që t'i rritësh vetë, 

ti me dorën tënde. 


JASONI 
S'di në se do të bindet: duhet të provoj. 

MEDHA 


Po të paktën gruan nxite t'i thot t'ot, 
të mos shkojnë djemtë nga ky vënd këtu, 


JASONI 


Po, edhe kam shpresë mëndjen t'ia mbush, 
me që është grua si të gjithë gratë, 


MEDEA 


Në këtë përpjekje 

edhe unë vetë do të të ndihmoj: 

kam për t'i dërguar me fëmijt dhurata 

nga ato që bota — këtë e di mirë — 

i gjykon, i quan si nga më të mirat: 

(një fustan të hollë, një kurorë t'artë), 

Po këto stolira një or'e më parë 

duhet të m'i sjellë një nga shërbëtorët. 

Do të jet'e lumtur, një mij'her'e lumtur, 

mbasi merr për burrë ty, njeri të sosur: 

merr pastaj stolira që një kohë Djelli, 

at'i atit tim u a fali bijve. 

Merr-ini në duart, djem, këto dhurata, 

shpjer-iani nuses, princësës së re, 

nuses fort të lumtur: dhurata të tilla 
s'jan'sido kudo, 


JASONI 


Pse, moj budallaçkë, pse i nxjerr nga dora” 

Kujton se pallati nukë ka fustane, 

kujton se pallatit i mungon floriri” 

Mbaji ti për vete, mos ja jep asaj. 

Po qe se kjo grun më quan për diçka, 

do dojë më tepër — këtë e di mirë — 
mua se të hollat, 

MEDEA 


Këtë mos m'a thuaj: se dhurata, thonë, 
bind e perënditë: pastaj për njerzinë 
ari ësht m'i vyer se një mijë fjalë. 
Kjo është me fat: po e lartëson 
perëndia vetë: bëhet mbretëreshë 

në moshë të re 
Unë do të jipnja jo vetëm flori, 
po dhe jetën time, po qe se shpëtonin 
djemtë nga syrgjyni. Hyni, pra, o djem, 
në pallat të pasur, te gruaja tjetër 
e babajt tuaj dhe te zonja ime: 
lutjuni, kërkoni të mos internohi: 
jepjani dhuratat: po shikoni mirë 
t'i marr” ajo vetë me duart e saja. 
Shkoni sa më parë: dhe si të mbaroni, 
lajmëroni nënën, se dëshir” e saj 

i shkoi në vend. 


(Djemtë me dhuratat dalin nga skena të 
shoqëruar prej Pedagogut — Dalin Jasoni 
dhe Medea) 


SKENË E DYTË 
(Kori) 
Strof. I. 


KORI 


Më s'më mbeti Shpresë, 
që të mbeten gjallë, 

të shpëtojnë djemtë: 

se po marrin rrugën 
që i Shpje te vdekja. 
Nusja do ta marrë, 


60 





do ta marr” e mjera 
mbulesën e artë, 
dhuratën fatale. 

Dhe këtë stoli, 

stolin” e skëterrës, 
(që e merr me duart,) 
do ta verë rrotull 
flokut saj bjond. 


Antistrofë. I, 


Hiri dhe çkëlqimi, 

hiri hyjnor, 

që lëshon fustani 

dhe kuror”e artë, 

do t'ja mbushin mëndjen 

t'i marrë, t'i mveshë. 

Dhe ja po stoliset, 

niset, zbukurohet 

për në Ferrin poshtë. 

Në një rrjet të keq 

do të bjere mjera, 

në një fat të tillë, 

fat çkatërrimtar, 

e nga ky s'do mundë 

t'ikë, të shpëtojë. 
Strof. II. 

Dhe ti, o i mjerë, 

o dhëndër fatzi, 

që bëre krushqi 

me monarkun tonël 

Ti pa e kuptuar, 

po i shpje fëmijët 

drejt për drejt te vdekja, 

edhe gruas sate 

po i bën gati 

fund të llahtarisur. 

Ti, ore i shkretë, 

si s'parashikon 

fatin që të pret2 

Antistrof. II 


Vajtoj dhe për ty 

dhe për dhëmbjen tënde, 
moj e mjerë nënë, 

që do vrasësh djemtël 
Në këtë të shtyn 

shtrat” i nusërisë 

q'e la burri yt 

dhe të tradhëtoi, 

për të rojtur bashkë 

me një grua tjetër. 





AKT V. 
SKENË E PARË 
(Pedagogu me djemtë-Medea-Kori) 
PEDAGOGU 


Zonjë im'e madhel 

Djemt e tu shpëtuan, s'internohen më: 
nusja, vajz” e mbretit, shumë e gëzuar 
i mori dhuratat me duart e saja: 

puna ng'ajo anë shkon mirë për djemtë. 
e pral 

Pse rri e shastisur tani q'je e lumtur”2 
(pse nga ana tjetër e ke kthyer faqen2 
pse këto që thashë s'i dëgjon me gas2) 


MEDEA 


Medeti 
PEDAGOGU 


Ky psherëtim'i yt 
nuk pajtohet fare me lajmet që solla. 

MEDEA 
Mcedeti Medeti 


PEDAGOGU 


Vallë mos të solla 

lajme të këqia pa e ditur unë” 

Mos vall'u-gabova, kur kujtova se 
sjell lajme të mira2 


MEDEA 
E mir'a e keqe, me ty s'kam gjëkafshë. 


PEDAGOGU 


Pse pra i ul sytë2 Lote pse lëshon2 


MEDEA 


O plaki 
Nga nevoj'e madhe: këto të këqia 
hyjt'e unë vetë ia bëra vetes. 

unë kokë-thatë. 


PEDAGOGU 


Kurajë, moj zonjël 
se dhe ti një ditë në sajë të djemve 
do të kthehesh prapë. 


MEDEA 


Po, e mjera unë ca të tjerë poshtë 
do dërgoj më parë. 


PEDAGOGU 


Nukë je ti vetëm që ndahesh nga djemtë: 
po si njerës q'jemi duhet të durojmë 
çdo fatkeqësi. 

MEDEA 


Kështu do të bëj. 
Po ti në pallat 
hyrë shpejt e shpejt 
e ç'u duhen djemve 
bëj-a u gati 
ashtu si ngahera — 
O djemkat e nënësi 
Ja ku siguruat 
qytet e shtëpi, 
ku përgjithëmonë 
do të rroni vetë, 
largë nënës korbë, 
nënës q'e braktisni. 
Unë syrgjyn vete 
në një tjetër vënd, 
pa marrë nga ju 
as nonjë gëzim, 
pa e parë fare 
lumturinë tuaj. 
Nuk do t'ju martoj, 
nukë do stolis 
nusen edhe shtratin 

. as edhe llambadhën 
nukë do ta mbaj. 
OI Çmjerim më solli 
koka im”e fortël 
Kot ju paskam rritur, 
ju, thesar të nënës, 
paskam vuajtur kot, 
kot i kam duruar 
dhëmbjet që më zunë, 
kur në drit' ju nxora. 
Dikur un'e mjera 
kisha shumë shpresa, 
se në pleqëri 
do më pleqëronit 
e kur do të vdisnja, 
do të më varrosnit 

ju me duart e juaj 
mirë dhe me nder, 
siç ka dëshëruar 
zemr'e çdo njeriu. 
Po tani m'u-çduk 
dhe kjo shpres” e ëmbël: 
do të shkoj një jetë 
plot me hidhërime, 
tepër e brengosur. 
Ju që sot e tutje 
m'ato sy të bukur 
nënën tuaj më 
s'kini për t'a parë, 
se do të kaloni 

në një tjetër jetë. 
Ahi e mjera unël 
Pse, 0 bijt e nënës, 
pse po më vështroni 
m”'ato sy të bukur2 
Pse më nënëqeshni 
për të fundit herë2 
Obobol Ç'të bëj” 
Shpirti më këputet, 
më këputet, shoqe, 
kur i shoh fëmijët, 
kur shoh ato sy 

plot me dashuri. 

Jol Jol e pamunduri 
Vaftë mu në dreq 
plani, im i parët 

Do t'i heq fëmijët 
nga ky vënd këtu. 
Si7 vallë mos duhet 
që t'i le fatkeq 

e të dyfishoj 
vuajtjet e mija, 
vetëm edhe vetëm 
për të hidhëruar 
atin e këtyre2 

Jol s'kam për t'a bërë. 

5e 


Prapa djellit vafshin 
planet e mendimeti 
Ohl e mjera unël 
Ohi Ç'pësoj kështu2 
Mos dua të bëhem 
fare për të qeshur 
duke lën” armiqtë 
pa ua marrë hakun” 
Duhet të guxoj. 

Sa e dobët qënkami 
Si m'i nxori goja 
fjalë si këto, 

që i kan” hije vetëm 
një shpirti frikac2 
Hyni brënda, djemi 
Kush nuk dëshëron 
të shohë, theroren 
që po bëj gati, 

le të mos shikojë: 

Si do që të jetë, 
dora ime kurrë 
nukë do të dridhet. 
Ah medeti O shpirt, 
mos e bëj këtël 
Ler-i, moj e mjerël 
Ki për 'ta mëshirël 
Jan fëmijt e tul 

A s'do ndjesh gëzime 
duk”'i patur pranë 

u do vesh syrgjyn2 
Jo për hyjt” e Hadit, 
për hyjtë hakmarrësi 
Është gjë që s'bëhet: 
Të i le fëmijët, 

t'i përqesh” armiku2 
Duhet, është nevojë 
domosdo të vdesin: 
e me q'është nevojë, 
unë q'ë i kam lindur, 
un” e do t'i vras. 

Kështu qënka thënë, 
s'ka shpëtim për ta. 
Ja tani princesha, 
nuseja e re, 

me kuror mbi kryet, 
veshur me fustan, 

po heq shpirt, mbaron. 
Po unë që mora 

një rrugë të hidhur 
(dhe në më të hidhur 
do t'i shpje këta), 
dëshëroj fëmijve 

t'u jap përshëndetjen. . 
Jep-iani, bij, 

jep-iani nënës 

dorën t'ua puthë. 
Dor” e dashur shumë 
e kokë e shtrenjtë 

e fëmijës s'imel 
Fytyra e juaj: 
bukuria vetël 

Paçi lumturi, 

porse atje poshtë: 

se atë këtu i 

s'ja u la babaji. 

O, sa shum'i ëmbël 
është përqafimi, 

sa lëkure butë 

e fëmijës s'imel 

Sa shije më ka 
fryma e këtyrel 

Ecni, shkoni shpejt, 
se më s'kam fuqi 
t'ju shikoj, e mjeral 
S'duroj më t'ju shoh, 
se më ka pushtuar, 
më rrëzon e liga. 
Ndjej me të vërtetë 
ç'po guxoj të bëj: 

po inati qënka 

shumë më i fortë 
se gjykimi im, 
ky inat i shkretë 
q'i sjell njerëzisë 
shumë të këqia. 


( Dalin djemtë me Pedagogun). 


SKENË E DYTË 
(Kori-Medea) 
KORI 


Shumë herë jemi marrë 
me biseda më të holla ' 
e problema më të rënda, 
se sa duhet të kërkoje, 
se sa i ka hije femrës. 
Kemi dhe ne Muzën tonë, 
që na shoqëron, na shtyn, 
t'a shijojm” e ne kulturën, 
Jo të gjitha, po ca syresh 
— mbase në njëmijë një — 
janë plot me dituri. 
Neve na thot mëndja, 

se ata nga prindët 

q'janë pa fëmijë 

dhe që nukë dinë 

ç'do me thën” evlat, 
janë më të lumtur, 

se ata që kanë. 

Pse ata të parët 

me që nukë dinë 

— pse s'kanë provuar — 
ç'mund të jet fëmija, 

— gjë e mirë vallë 

apo plot hidhërim — 

e kalojnë jetën 

pa shumë mërzitje, 
po ata që rritin 

në shtëpi fëmijë, 

si një bimë t'ëmbël, 
e kalojnë jetën 

plot me kokëçarje. 
Këta piksëpari 

janë në merak 

Si e si t'i rritin 

mirë e më mirë, 

si e si t'u lenë 
pasuri të majme. 
Vjen pastaj kjo tjetra 
q'është krejt e errët: 
fëmijët e tyre 

për të cilët lodhen 

e mundohen shumë, 
ç'njerës do të bëhen2 
Do bëhen të mirë, 
apo të këqinj2 

Do të thom së fundi 
për një fatkeqsi 

që kanos, q'i bje 
gjithë njerëzisë: 

Zere se fëmija 

kanë siguruar 

punën e ushqimit, 

se u-rritën mirë, 
se e kan” arrirë 
lulen e rinisë 
dhe u-bënë burra 
me virtyt e nder: 
po edhe në pacin 
një fat të këtillë, 
mortja a i le2 
Vjen e i rrëmben 
trupat e atyre 
edhe shpejt i shpje 
posht atje te Hadi. 

Ku ësht pra e mira 
që vjen nga fëmijët, 
kur përveç të tjerash 
brenga plot e plot 
që i sjellin prindit, 

i dërgojn” e hyjtë 
këtë helm të madhe 


(hyn Medea) 


SKENË E TRETË 
( Medea-Kori-Lajmëtari) 
MEDEA 


Shoqe, ka mjaft kohë që po pres të shoh, 

fundin që do marrin punët atje brënda. 
(Tregon me dorë pallatin ) 

Po vjen duke rendur një nga shërbëtorët 

që ka Jasoni: vjen me gjysmë frymë, 

do lajmojë, duket, një të keqe tjetër. 


LAJMËTARI 


Ti moj. ti që bëre krimin e tmeruar, 

ikë, Mede, ikë, merr ç'të gjesh përpara 

daç anie deti, daç karrocë toke. 
MEDEA 


Po ç'kam bërë unë që të arratisem 
aqë me nxitim” 


LAJMËTARI 


Vdiqnë tani posa bijte mbretit tonë 
dhe Kreoni vetë nga helmet e tua. 

MEDEA 


Të lumt” ajo gojël Që tani e tutje 
do t'të quaj mik, mik edhe bamirës. 


LAJMËTARI 


Ç'far the2 Ç'far po thua” 
Je ndër mënd, moj grua, apo lojte fare2 
Si, moj, si s'ke frikë, po je plot gëzim, 
kur dëgjon se vajti, se u-çkatërrua 
mbreti e shtëpia” 


MEDEA 


Kam ç'të të përgjigjem: po mos u-rrëmbe: 
Thuaj-më, të lutem, thuajmë si vdiqnë, 
se do të gëzohem e dy herë aqë, 

në vdekj” e tyre ish e llahtarisur. 


LAJMËTARI 


Kur të dy fëmijët, të dy djemt e tu, 

me atin e tyre erdhnë në pallat 

e në dhomat hyjtnë, ku i priste nusja, 
u-gëzuam shumë gjithë shërbëtorët 

që na hidhëronin vuajtjet e tua: 

në pallat me nj'herë u-përhapnë fjalë 
se mbaroi grindja që gjer sot ke patur 
me t'ët shoq Jasonin. Filluam t'i puthim 
djemtë, ca në dorë, ca në kryet bjonde. 
Unë nga gëzimi hyra me fëmijët 

në pallat të grave. Zonj'e madh” ahere, 
që zu këmbën tënde, q'e nderojmë sot, 
pa kuptuar se hyjnë djemte tu 

e pa Jasonin plot me dashuri, 

po pastaj me nj'herë mbuloi fytyrën, 

ktheu ng'ana tjetër svt'e saj të bukur, 
pse s'i erdhi mirë q'hyjnë brenda djemtë, 
Po yt shoq ahere, për ta qetësuar, 
vajzës iu drejtua dhe i tha këto: 
,Shiko të m'i duash ata që të duan 
edhe miqt e burrit t'i kesh miq dhe ti. 
Mos rri zemëruar, këtej kthe-e kokën. 
Merr-i nga fëmijët ja këto dhurata 
dhe t'yt eti lutju që për hatrin tim 
të mos internohen, svrgjyn të mos venë” 
Nuses, me të parë një stoli të tillë, 
nuk i u durua dhe pranoi të gjitha 

Ç'i kërkoi i shoqi. 
S'kishin shkuar edhe shumë larg shtëpisë 
ati me fëmijët, kur ajo rrëmben 
robën fort të bukur dhe me vrap c vesh, 
ve pastaj mi kryet kurorën e artë, 
i ujdisi flokët përpara pasqvrës 
dhe fytyrës sajë, që ishte pa shpirt, 
po i nënëqeshte. Si u ngrit nga froni, 
hyri nëpër dhomat duke ecur lehtë 
me këmbët e bardha tepër e gëzuar 
nga këto dhurata: shumë shumë herë 
ngrihej princesha mi gishtërinjt' e këmbës, 
me qëllim të shohë si i rrinin robat. 
Po ahere befas ndodh një pamje tmershme: 
princesha e mjerë e ndryshoi ngjyrën, 
u-përkul me nj'herë dhe filloi të dridhet, 
matet që të kthehet, po i dridhen këmbët: 
bëri disa çape, po mezi arriu 
mi një fron të ulët që të mos rrëzohet, 
N'atë çast bërtiti një nga shërbëtoret 
q'ishte më e vjetra, kjo vërtet pandeu 
se kish bërë sulm e furia e Panit 
a njonj' hyj tjetër, po kur pa e shkreta 
se nga goj'e vajzë dilte shkumb e bardhë, 
se i vajti shtrembër bebeja e syve 
dhe se pikë gjaku nuk'i mbet në trup, 
ulërim lëshoi, bërtitje me vaj 
q'ishte krejt e ndryshmë nga ajo e para. 

Rendin shërbëtorët kush në dhom”e atit, 
kush n'atë ku ishte burr'i saj i ri, 

për t'i lajmëruar ç'kish pësuar nusja, 
tundeshe pallati: aqë shumë rendnini 

Një rendës i shpejtë sa kohë kërkon 

të shkojë dy herë rrugë gjashtë plethrash 
e t'a prekë skajin, aqë kohë mbeti 

vajza e mjeruar me gojë të mbyllur 

e me sy të mbyllur, pastaj erdh në vete, 
rënkoi së tepri u-mat që të ngrihet, 
sepse dy të liga e kishin plakosur: 
kurora e artë që kish rrotull kokës 

për çudi lëshonte zjarr gjith-çkatëronjës: 
ndërsa rrob'e hollë, q'i a kishin sjellë 
djemt e tu dhuratë, i a copëtonte 

misht e saj të bardhë, mishrat e fatkeqes. 
Ngrihet shpejt nga froni se e mbytnë flagët: 
niset që të ikë, tundte kok”e qafë, 

herë më kët'anë, herë m”'anë tjetër 

që të hedhë poshtë kurorën e artë. 

Po florir'i saj i shtrëngonte flokët 

edhe flag”e zjarrit si i shkundi fort, 
ndriti ca më tepër, e dy herë aqë. 
Mundet më së fundi prej së keqes madhe 
e në tokë shtrihet e ndryshuar aqë, 

sa edhe i ati mezi e ka njohur, 

vërtet syt'e saja s'i dallonje dot 

dhe fytyra humbi bukurine parë: 

Gjaku i përzjerë me zjarr e me flagë 

që nga maj'e kokës ridhtte si rrëke: 
mishrat m'anë tjetër, nga që i kafshonte 
helmi i padukur, çqiteshin nga eshtrat, 
binin copë-copë ashtu siç kullojnë 

lotet e një pishe: pamje e tmeruari 

Çdo njeri kish frikë të prekte kufomën, 
se pësim'i vajzës ish për ne mësim. 
Porse at'i mjerë, duke mos e ditur 
fatkeqsin'e vajzës, hyn në dhomë befas, 
hidhet mi kufomën, lebetit i shkreti, 

e pushton me duart, e puth dhe i thotë: 

.Bij'e shkretë, bijël Cili vallë hyj 

deshi të të çdukë në këtë mënyrë 

aqe të shëmtuar” Cili të rrëmbeu 

nga gjir'i një plaku q'ësht në buz të varrit2 

O sikur të vdisnja, bijë, me ty bashkët” 

Si mbaroi vajin edhe ulurimet, 

u-përpoq të ngrinte trupn”e tij të plakur, 

po ky ishte ngjitur në fustan”e hollë 

siç ngatërrohet urthi në degët e larit: 

dhe ahere nisi një luft” e tmerruar: 

plaku desh t'a hiqte gjurin përsëri, 

po kufom” e mbante: sa herë që matej 

t'a tërheq me forcë, mishrat q'ishin plakur, 

çqiteshin nga eshtrat. Më në fund të shkretin 

e mundi e keqja: ra për dhe pa shpirt. 

Shtrihen pra të vdekur at'e bijë pranë, 

pamje që të bën të vajtosh, të qash. 

Sa për punën tënde unë nuk po flas: 

do kuptosh e vetë, se e liga kthehet 

dhe bje mi kurrizin e atij q'e bëri. 

Unë ng'ana ime s'është vetëm sot 

që i quaj hije. punët e njeriut, 

po e them pa frikë, se ata që thonë 

se janë të ditur e të zot të gojës, 

këta ca më tepër i ze marrëzia. 

Asnjë nga mortarët nuk ësht'i lumtur, 

kur njerit i vinë pasuri me thasë, 

rron mbase më mirë nga një tjetër rob, 

po vërtet i lumtur s'mund të jet” asnjë. 
(Del Lajmëtari) 


KORI 


Ja, sot, siç po duket, 
një nga perënditë 

i dërgon Jasonit 
shumë të këqia 

e me plot të drejtë. 
O vajze mjeruar, 
bijë e Kreoniti 

Ohi sa keq më vjen 
për ty që pësove, 
që zbret posht te Hadi 
se Jasonin deshe E 
të marrësh për burrë. 


MEDEA 


Shoqe, kam vendosur që t'i vras fëmijët 
edhe sa më parë prej këtej të ik, 
që të mos vonohem e t'i le t'i vrasë 
nonjë dorë tjetër m”e ligë akoma. 
Me që është nevojë domosdo të vdesin, 
unë që i linda un”e do t'i vras. 
Haj pra, zemra ime, hajde, armatosul 

Pse të humbim kohë2 
Vetëm frikacaku mund të mos guxojë 
të bëjë në punë vërtet të tmeruar 
po të domosdoshme. Haj, moj dor”e shkrete 
hajde, merr-e shpatën, merr-e edhe shko 
atje ku do nisë për ty jet'e hidhur. 
Mos ki drojtje, frikë: shiko të harrosh 
sa i deshe djemtë, t'harrosh se i linde: 
sa për sot të paktën harro q'i ke djem,. 
pastaj merr-ja vajit: se dhe në i vrafsh 
prapë do t'i duash, edhe ti do jesh 

një grua e mjerë. 


(Hyri në Pallat). 

AKT IV. 


(Kori — Djemt e Medesë) 


Antistrofë. I. 


KORI 


O Tokë, o Djell, 

ti që m'ato rreze 
ndriçon gjithësinël 
Shtini sytë poshtë, 
shihni këtë grua, 
grua të mjeruar 
para se të bjerë 
dor” e saj gjaktare 
mi fëmijt e saja, 
mi gjakun e saji 
Se nga fara jote, 
fara e florinjtë, 
kanë lar” ata. 

Është vërtet e E 
dora e njeriut 

të derdhë mi dhe 
gjakun hyjnor. 

Po, o drite hyjve, 
mos e le, ndaloje, 
nxirr-e nga pallati 
Frinin gjaksore, 
q'e kanë pushtuar 
xhindet e hakmarrjes. 


më kot të vajtkan 
gjitha mundimet 
që sjell fëmijal 


“ Kot paske lindur 


fëmij të dashur, 
ti, moj katile, 

ti që kalove 
grykën e keqe 
të Semplegadve 


TI 


Pse zemrën tënde 
e ka pushtuar 

një zemërim 

aq” i tërbuar” 
Pse të ka hipur 
gjith kjo mani, 
që të ngacmon 
të bësh, moj korbë, 
vrasje mi vrasje2 
Kur bëhet gjak 
në far” e fis, 
vinë dënime 

të barabarta 

me gjakësirat: 
këto dënime 

i çojnë hyjtë 
nëpër familjet 

e gjakëtarve. 


(Nga pallati brënda dëgjohen ulërimat e fëmijëve të 
Medesë) 


DJALI 1 PARË 


Medet, ç'të bëj” 
Si të shpëtoj 
nga dor'e nënës2 


DJALI I DYTË 


S'di, or vëlla, 
vëlla i dashur: 
vdesim, mbarojmë. 
Strofë IT. 
KORI 


A dëgjon, 
a dëgjon 

Antistrofë. II. 


britmën e djemve2 
Ahl femr” e zezët 
grua katilel 


KORI 


A të hyj brenda, 
brenda në pallat2 
Dua të sulem, 

t'i rrëmbej djemtë 
nga thonjt'e vdekjes. 


DJEMTË 


Shpejt, për hyjt, shpejti 
Ësht tamam ora: 

Mi kok”e kemi 

majën e shpatës. 


KORI 


Mos korbë, qënke 
gur ose hekur, 

ti që i vret, 

me dorën tënde, 
fëmijt e tu, 
pemën që solli 
martesa jote2 


Vetëm për një grua 
nga ato të moçmet, 
unë kam dëgjuar 
se mi bijt e saj 

i gjakosi duart: 
Është kjo Inoja, 
q'i a muar mëntë 

perënditë vetë, 

ahere kur Era, 
gruaja e Zeusit 

e dhoi nga shtëpia, 
që të sillet rrugës. 
Pasi vrau djemtë, 

ra në det e mjera, 
duke hedhur këmbët 
përmi anëdetjen, 

që të vdesë bashkë 
me fëmijt e vdekur. 
E pra ç'far gjë tjetër 
mund të ngjasëm” e tmershme2 
O martes” e grave 
g'je me shumë hallel 
Sa e sa të liga 

i ke sjellë botës' 


(Hyn Jasoni) 


SKENË E PESTË 
(Kori — Jasoni — Medea) 
JASONI 


Ju, moj gra, që jini pranë kësaj shtëpie 
dini n'është brënda, n'ësht këtu akoma 
Medea që bëri gjithë këto tmere, 

apo mori këmbët edhe s'pa si iku2 
Se vërtet kjo duhet, o në dhe të futet 
ose trupn'e sajë pajisur me krahë 
ta ngrer'e ta shpjerë lartë në eter 
në do të shpëtojë nga dënim” ij drejtë 
që ka për t'i vënë shtëpia e mbretit. 
I shkon mbase mëndja se ajo që vrau 
mbretërit e vëndit do të mund të dalë 
prej këtij pallati pa pësuar gjë2 


, 

Po për të s'çaj kokën: s'erdha për atë, 
ata që pësuan do t'ja marrin hakun. 
Erdha për fëmijët, erdha t'i shpëtoj, 
se kam frikë shumë mos m'u bëjë gjë 
fisi i të vrarvet, që të marrin hakun 
për vrasjen e tmershme që ka bër” e ëma. 
KORI 

O Jason i mjerël 
S'di se ku arriu fatkeqësia jote: 
sepse po t'a dinje, kështu nuk do filisnje. 


JASONI 


Ç'është” 
Mos mendohet vallë të më vras'e mua”2 


KORI 
Djemt e tu u-vranë: nëna vet'i vrau. 
JASONI 


Medeti Çpo më thual Më vrave, moj grua. 


KORI 


Dij-e pra se djemtë nuk i ke më gjallë. 


JASONI 


Ku i vrau vallë2 Në shtëpi a jashtë” 


KORI 
Hajde, çeli portat, që t'i shoç kufomat. 

JASONI 


Shërbëtorë, hiqni kyçet Sa më parë, 

llozet i çlironi, që të mund të shoh 

të dy të këqiat: djemt e mij të vdekur, 
gruan që do... VIaS. 


(Në këtë e sipër Medea, duke mbajtur kufomat e 
djemve, çfaqet mi një karrocë të hequr prej dra- 
gonjsh me krahë) 


MEDEA 


Përse këto porta i tund, i çkallmon2 
Pse kërkon të vrarët dhe atë q'i vrau2 
Kot mos u mundo. - 
Në do të më flasësh, folmë: po me dorë 
— dije këtë mirë — s'ke për të më prekur: 
sepse mua Djelli, at” i atit tim, 
më dha këtë qerre, që ta kem si mprojtje 
kundër ç'do armiku. 


JASONI 


Grua kriminele, grua që t'urrejnë 
perënditë, unë, një botë e tërël 

Ti që pate zemër t'u a ngulësh shpatën 
djemve që ke lindur, ti, moj, që më bëre 
të rroj pa fëmijël Gjith ato i bëre 

dhe guxon të shohësh djellin edhe tokën, 
ti që bëre punën më të mallëkuari2 

Më t'u-shoftë emril Tani m'erdhnë mënttë: 
s'isha krejt në vete kur të mora pas 
nga shtëpia tënde, nga një vënd barbar 
dhe këtu të solla, në Greqinë time: I 
ty, koler'e zezë, ty që tradhëtove ' 

atin e atdheun që të ka ushqyeri 

Po Xhindin hakmarrës për këto që bëre, 

perënditë kundër meje e dërguan: 

ti si vrave pranë vatrës t'ët vëlla, 

hipe në anijen ,,Argo” prue-bukur. 

Ja kështu e nise, me të tilla veprat 

Pastaj u-martove, më more për burrë, 

më linde fëmijë: po këta i vrave, 

sepse u-martova me një tjetër grua. 

Një gjë të këtillë nukë do ta bënte 

kurrë grua greke nga ato të cilat 

unë i përbuza, për ty, bukuroshe, 

— Oh martes'e keqe që më çkatërroil — 

për ty, moj, që s'qënke grua, po një tigrë, 

që paske natyrë edhe më të egër 

nga ajo që kishte Skylla e Tirenës. 

Po ti nga të sharat, qofshin më të rëndat, 

as s'u-tundke fare: sa lëkurë-trashë 

qënke prej natyret U-shofsh e mos mbeç, 

ti moj femr”e turpit, ti që vrave djemtët 

Mua më s'më mbetet të bëj tjetër gjë, 

veç të nis vajtimet për fatin që pata, 

që s'do ndjej gëzime nga martes”'e dytë, 

që s'kam për t'i parë djemt e mijë të gjallë, 

djemtë q'i kam lindur, djemt q'i kam rritur, 
djemt që më shkuan. 


MEDEA 


Ty ta kam përgjigjen, bile mjaft të gjatë, 
dhe do të ta jipnja, po të mos e dinte 
Zeusi ç'të mira gjer sot të kam bërë 
dhe këto të mira si po m'i çpërblen. 

Ti që ma ç'nderove, ma le shtratin tim, 
s'duheshe të rronje me gas e dëfrime, 

të qeshnje me mua, bashkë me princesën. 
Po edhe Kreoni, q'u-bë shkakëtar 

i kësaj martese, nukë do më dbonte 
prej kësajë toke, pa asnjë dënim. 
Quaj-më si të duash: luanesh'a Skillë, 

që pat për banesë fushën e Tirenës: 
sidoqoftë zemrën ta kam përvëluar, 
si e meriton. 


JASONI 


Po dhe ti helmohesh, dhe ti ke pjesë 
në këto pikëllime. 


MEDEA 

Po ti dije mirë se ky helm'i im 

lehtësohet shumë, kur mendoj se ti 

nukë do të mundësh të qeshësh me mua. 
JASONI 

O fëmij të dashur, ç'nënë paski paturi 
MEDEA 

Djemte mij, ç'fund pattë nga marrëzi atiti 
JASONI 

Po kjo dorë ime nukë i ka vrarë. 


MEDEA 

Sjellja jote i vrau, martesa e dytë. 
JASONI 

Si2 për një martesë kuxove t'i vrasësh”2 
MEDEA 

Këtë për një grua e quan të vopël2 

JASONI 


Për ato të mënçmet, Se për ty të grjit lira 
duanë të këqini 


MEDEA 

Ja këta më s'janë: kjo do të të hajë, 
JASONI 

Shpirtërat e tyre do të ta marrin hakun. 
MEDEA 

Perëndit'e dinë kush ësht shkakëtar. 
JASONI 

Sigurisht e dinë shpirtin tënd të zi. 
MEDEA 
Mund të më urresh, 

Sa për mua zërin tënd të llahtarisur 

se” dëgjoj dot, jol 

JASONI 


Edhe unë tëndin: po kjo zgjidhet lehtë: 
ndahemi dhe ikim. 


MEDEA 


Ç'the, or, çfar të bëjmë” Po këtë tamam 
edhe un'e dua. 


JASONI 
Ler-mi djemt”e vdekur t'i varros, t'i qaj. 

MEDEA 


Jot n'asnjë mënyrë, këta unë vetë 

dhe me këto duar dua t'i varros 

afër pyllit të Herës, t'hyjneshës Akre, 

ku kai për t'i shpënë, që të mos m'i fyejë 
nonjë nga armiqtë, duke i rrëmbyer 
varret e atyre: edhe në këtë 

tokë të Sisitit do t'inauguroj 

festime, kremtime dhe ceremonira, 

me qëllim të lahet kjo vrasje e mprapshtë. 
Unë do të vete në dhe t'Erekteut, 

ku do të jetojmë bashkë me Egeun, 

birin e Pandjonit. Ti liksht do të vdesësh 
si i lik që je, pasi e provove 

fundin e trishtuar të martesës dytë. 


JASONI 


Ty, moj, ty të vrafshin Erinit'e djemve. 
edhe drejtësia që merr hak për vrasjeti 


MEDEA 

Cila perëndi, cili vallë xhind 

do të të dëgjojë ty, që shkele benë, 

ty, që tradhëtove miqt e tu të dashur2 
JASONI 

Ahi gjakatarel që vrave djemtët 
MEDEA 

Në shtëpi hyr e varrose nusen. 
JASONI 

Për atje nisem, po pa fëmijët. 

MEDEA 


Tani akoma nuk po e ndjen: 
në pleqëri ke për të parë. 


JASONI 


O djemt e mij, o djemt e shtrenjtël 


MEDEA 


për nënën, po: për ty, aspak. 


JASONI 


Prandaj i vrave2 
MEDEA 


I vrava vetëm, që të të djeg. 


JASONI 


Oh un'i mjeril 

dua të puth 

buzët e djemve, 
djemve të shtrenjtë. 


MEDEA 


Hë... 

Tani i thërret, 
Tani u flet: 

po ca më parë 
syrgjyn i nisnje. 

JASONI 


Ler-më, o ler-më, 
për perënditël 
Ler-më të prek 
trupat e tyre, 
mishrat e buta. 


MEDEA 


Ësht'e pamundur, 
më kot po çirresh. 


JASONI 


Dëgjon, o Zeus, 

si më ndalon, 
shikon se ç'vuaj 
nga kjo kuçedër 

e mallëkuar, 

që leu duart 

me gjakn” e djemve2 
Unë të paktën: 

bëj sa më mundet, 
sa kam në dorë: 
qaj për fëmijët, 
vajtoj për ta: 

hyjt” edhe xhindet 
thërres dëshmonjës 
se ti, q'i vrave, 
 djemat e mij, 

s'më le të prek 

e të varros 

trupat e tyre. 

Sa do të deshnja 
të mos i lindnja, 

të mos i shihnja 

të copëtuar ' 

nga dora jotel 
(Qerrja me krahë çduket) 

KORI 


Lartë në Olimp 
drejton Zeusi 
shumë nga ngjarjet 
e gjithësisë. 
Shpesh herë hyjtë 
punët i bëjnë 

jo si shpresojmë 
ne, bijt e vdekjes. 
Gjërat që priten 
nukë po ngjasin: 
ndër'sa ato 

që nukë priten, 
kryhen, mbarohen 
ashtu si do 

nonjë nga hyjtë. 
Ja kështu ngjau 
edhe kjo punë. 


— Mbarim — 


SHËNIME 
( Mithologjike, historike, gjeografike, eti) 


ARGO: Emri i anijes që shpuri në Kolkidë Argonau- 
tët me Jasonin, për të marrë lëkurën e artë. 


EREKTHIDËT: Kështu quhen Athinasit, mbasi rrje- 
dhin prej Erektheut, mbretit të vjetër të tyre. 


HEKATE: Bija e Perseut e t'Asterisë. Perëndesha që 
mpronte sidomos lindjet e fëmijët. Si parën- 
deshë e rrugave banonte, siç besohej, në viset 
ku piqeshin tri rruga (triodhitis). Në këto vi- 
se sillnin në fund të çdo muaji ushqime, të ci- 
lat i lëshonin në këmbët e statujeve të saj, për 
t'u pastruar nga mëkatat e për të kërkuar 
ndihmën e hyjneshës. Këto ushqime i rrëmbe- 
nin zakonisht të vobektit që silleshin aty rro- 
tull. 


IOLKOS: Qytet i vjetër i Thesalisë. Prej këtij u-nisnë 
Argonautët për në Kolkidë. 


INO:Bija e Kadmit e të Harmonisë. Me që se e ndo- 
qi Era, në dëshpërim e sipër u-hodh në det 
dhe u-transformua në yll, 

JASONI: Djali t mbretit t'Iolkës Aisonit e të Palyme- 
des. Siç dihet, ka qenë kryetar i Argonautëve, 
që shkuan në Kolkidë, për të marrë lëkurën e 
artë. Me këtë mision të rrezikëshëm e ngarkoi 
t ungji Pelia, mbreti i Iolkës, me qëllim që ta 
çdukte Jasonin, që do të kërkonte një ditë 
t'ia rrëmbente fronin. Pas shumë peripetirash 
vdiq, si thotë një legjendë, dyke u-sjellë si rru- 
gaç. 

INOJA: Bija e Kadmit e të Harmonisë. Kishte marrë 
përsipër rritjen dhe edukimin e Dionizit, dja- 
lit të Zeusit nga e motra Semele. Po Era nga 
nakari ua mori mëntë dhe i bëri të marrë si 
Inonë, si edhe Athamantin, të shoqin. Inoja e 
çmëndur hodhi në ujë të valuar njerin nga 
djemt'e saj, Melikertin, dhe ajo bashkë me ku- 
lomën e të birit u-hodh në det. 

LËKURA E ARTË: (Hrysomallon dheras). Ka qenë 
lëkura e një dashi qime-artë. Këtë e mori Ne- 
jeleja nga i vëllai Hermes dhe ua dha djemve 
të saj Friksos dhe Ellit, që të hipin mi të dhe 
të shpëtojnë nga rreziku q'u turrej. Friksoja 
me t'arrirë në Kolkidë, e therri dashin dhe lë- 
kurën ia dha Aietit, mbretit të këtij vëndi. 
Këtë lëkurë e vodhi, siç dihet, Jasoni me ndih- 
mën e Medesë, bijës së mbretit të Kolkidës. 

MEDEA: Bija e mbretit të Kolkidës Aietit dhe t'Oqe- 
anidës ose Ekates. Është heroina e dramës 
omonime tEuripidit. Si vrau djemtë që kish 
bërë me Jasonin, iku n'Athinë dhe këtu u-mar- 
tua me mbretin Ege, baban'e Theseut. Po pas- 
taj, me qenë se uzbulua se deshte ta çdukte 
Thesenë, djalin e gjetur, u-dëbua prej këtij 
qyteti dhe bashkë me Medin — djalin që kish 
bërë me Egenë, — shkoi n'Aria, banorët e së 
cilës u-quajtnë Medi. 

MAIA: Sipas mithologjisë ka qënë nën'e Hermesit. 

PELION: Një nga malet e Thesalisë. Argonautët kë- 
tu prenë lëndën q'u duhej për ndërtimin e 
anijes Argo. 

PELIA: Mbret i lolkës. Me qënë se ky e ndoqi Jaso- 
nin, Medea bindi vajzat e atij që ta vrasin ba- 
banë. 

PIERIDET: Mbiemri i Muzave, të cilat quhen kështu 

se patnë për atdhe Picrinë në Maqedoni. 

QIPRINA: Emri i Afërditës, e cila adhurohej veçan 
n'ishullin Qipro. 

SEMPLEGADË: Dy shkëmbini, njeri kundrejt tjet- 
rit, në të hyrit të Detit të Zi. Sipas legjendës, 
këta mbylleshin e hapeshin vazhdimisht, po 
pas kalimit t'anies Argo, mbetnë të hapura 
përgjithmonë. 

TËEMIS: Perëndesha e Drejtësisë, bija e Uranit e të 
Tokës. 

PIRENE: Krua me ujë të kulluar dhe të ftohtë në 
Korint. 

EGEU: Bir i Pandionit, mbretit të Atikës dhe ati i he- 

roit Tese. 

KEFISI: Lumë që rrjedh në Atikë në perëndim të 
Athinës dhe derdhet në Faler. 

PAN: Perendia e barinjve, lindur në Arkadi ku adhu- 
rohej me madhështi. 

